# Tilpasse flyten i en PDF-fil

Merk: Denne funksjonen er ikke tilgjengelig i UNIX.

Du kan tilpasse flyten i et PDF-dokument for å vise teksten midlertidig i en enkeltkolonne som er like bred som dokumentruten. Denne visningen med tilpasset flyt kan gjøre det lettere å lese dokumentet på den lille skjermen på en mobil enhet, eller på en standardskjerm med stor forstørrelse, uten at brukeren trenger å rulle vannrett for å lese hver tekstlinje.

Du kan ikke lagre, redigere eller skrive ut et dokument i visning med tilpasset flyt.

I de fleste tilfeller vises bare lesbar tekst i visning med tilpasset flyt. Tekst der flyten ikke tilpasses omfatter skjemaer, kommentarer, felt for digitale signaturer og sideartefakter, for eksempel sidenumre, topptekster og bunntekster. Sider som inneholder både lesbar tekst og skjemafelt eller felt for digitale signaturer, tilpasses ikke som flyt. Vannrett tekst tilpasses loddrett som flyt.

Reader koder et ukodet dokument midlertidig før flyten tilpasses. Som forfatter kan du optimalisere PDF-dokumenter for tilpassing av flyt ved å kode dokumentene selv. Koding sørger for at tekstblokker tilpasses som flyt, og at innhold følger de riktige sekvensene. Dermed kan lesere følge en historie som går over flere sider og kolonner uten at andre historier avbryter flyten.

En rask måte å kontrollere leserekkefølgen i et dokument på, er å vise dokumentet i visning med tilpasset flyt.

### Tilpasser flyten i et kodet PDF-dokument

Merk: Denne funksjonen er ikke tilgjengelig i UNIX.
Gjør ett av følgende:

- Velg Vis > Zoom > Tilpass flyt.

- Trykk Ctrl+4/Kommando+4.

Hvis innstillingen Sidevisning for dokumentet er Dobbeltarkvisning før du velger visning med tilpasset flyt, endres innstillingen automatisk til Enkeltside når flyten i dokumentet tilpasses. Hvis innstillingen Sidevisning for dokumentet er Dobbeltarkvisning kontinuerlig før du velger visning med tilpasset flyt, endres innstillingen automatisk til Kontinuerlig når flyten i dokumentet tilpasses.

### Gå tilbake til visning uten tilpasset flyt

Merk: Denne funksjonen er ikke tilgjengelig i UNIX.
Gjør ett av følgende i visningen med tilpasset flyt:

- Velg Vis > Zoom > Tilpass flyt.

- Trykk Ctrl+4/Kommando+4.