# Bruke arbeidsområdet

Reader åpner på to forskjellige måter: For seg selv som et frittstående program eller i en webleser. De tilknyttede arbeidsområdene er ulike på små, men viktige, områder.

Arbeidsområdet for Reader inkluderer en dokumentrute som viser PDF-filer og en navigasjonsrute på venstre side som hjelper deg å bla gjennom gjeldende PDF. Verktøylinjer oppe i vinduet har andre kontroller som du kan bruke når du arbeider med PDF-filer.

Merk: Ved åpning av bestemte typer PDF-filer vises spesialiserte deler av arbeidsområdet: dokumentmeldingslinjen og navigasjonsfunksjoner for PDF-pakker. For andre typer PDF-filer vises ikke disse, og de er ikke tilgjengelige.

### Vise arbeidsområdet for PDF-filer som er åpnet i programmet

1. Klikk Reader-ikonet på skrivebordet, eller bruk Start-menyen (Windows) eller Finder (Mac OS) for å starte Reader-programmet. For UNIX klikker du enten på skrivebordsikonet eller velger Programmer > Office.
2. Velg Fil > Åpne, naviger til og velg en PDF på datamaskinen, og klikk deretter Åpne.

### Vise arbeidsområdet for PDF-filer i en webleser

1. Åpne et webleserprogram.
2. Gjør ett av følgende:

   - Velg en PDF hvor som helst på Internett, og åpne den.

   - Velg Fil > Åpne (eller Åpne fil). Hvis det er nødvendig, velger du PDF eller Alle filer på hurtigmenyen for filtype. Naviger deretter til og velg en PDF-fil på datamaskinen eller det lokale nettverket, og klikk Åpne.

3. Identifisere elementer i arbeidsområdet.

Beslektet informasjon

- Dokumentmeldingslinje
- Navigasjonsområder for PDF-pakker