# Signere et PDF-dokument

Du kan signere et PDF-dokument for å indikere at du har godkjent det. Et PDF-dokument kan signeres mer enn én gang og av mer enn én person. Når du signerer et dokument, vises den digitale signaturen i signaturfeltet. Utseendet på signaturen avhenger av hvilke alternativer du velger. Den faktiske informasjonen for den digitale signaturen er bygd inn i PDF-filen. Det er bare mulig å signere PDF-dokumenter som har leserettigheter aktivert.

### Signere et PDF-dokument

De beste resultatene får du ved å bruke modusen Forhåndsvis dokument når du legger til signaturen. Se Signere i modusen Forhåndsvis dokument.

1. Klikk på signaturfeltet, og gjør ett av følgende:

   - Velg Dokument > Signer > Signer dokument.

   - Klikk på Signer-knappen på oppgaveverktøylinjen, og velg Signer dokument eller Plasser signatur.

2. Hvis du velger Plasser signatur, blir du bedt om å tegne et signaturfelt til signaturen.
3. Hvis du ikke har angitt en digital ID, blir du bedt om å finne eller opprette en.
4. I dialogboksen Signer dokument velger du den digitale IDen du vil bruke. Hvis du definerte en personlig signatur, velger du den fra menyen.
5. Hvis du valgte avanserte egenskaper for digitale signaturer, gjør du ett av følgende:

   - Velg en grunn for å signere dokumentet.

   - Skriv inn plassering og kontaktinformasjon.

   - Se gjennom eventuelle dokumentadvarsler om innhold som kan påvirke signeringen.

6. Hvis den digitale IDen krever et passord, skriver du det inn i Passord-boksen.
7. Klikk Signer, og angi et nytt navn for dokumentet, slik at du kan gjøre endringer i det opprinnelige PDF-dokumentet uten å gjøre signaturen ugyldig, og klikk Lagre (Windows) eller Arkiver (Mac OS).

### Signere et PDF-dokument i en webleser

Hvis du vil signere et PDF-dokument på weben, må dokumentet inneholde et tomt signaturfelt. Når du signerer et dokument i en webleser, lagres bare den trinnvise delen av filen på harddisken.

1. Klikk et signaturfelt, og følg deretter trinnene for å legge til den digitale signaturen.
2. Hvis du vil beholde en kopi av det signerte dokumentet, klikker du knappen Lagre en kopi på filverktøylinjen.