# Angi sideoppsett og -retning

Det er spesielt nyttig å endre sideoppsettet når du vil zoome ut for å få en oversikt over dokumentoppsettet. Du kan bruke følgende sideoppsett ved visning av PDF-dokumenter:

Enkeltside
  Viser én side om gangen, uten at noen deler av de andre sidene er synlige.
Enkeltside kontinuerlig
  Viser sidene i en kontinuerlig, vertikal kolonne som er én side bred.
Dobbeltarkvisning
  Viser hvert tosidersoppslag uten at noen deler av de andre sidene er synlige.
Dobbeltarkvisning kontinuerlig
  Viser sidene side ved side i en kontinuerlig, loddrett kolonne.

Merk: Hvis et dokument har mer enn to sider, viser Dobbeltarkvisning og Dobbeltarkvisning kontinuerlig den første siden alene på høyre side av dokumentruten, for å sikre riktig visning av tosideoppslag.

### Angi sideoppsett

- Hvis du bare vil se en side om gangen, velger du Vis > Sidevisning > Enkeltside.
- Hvis du vil vise to sider om gangen, side ved side, velger du Vis > Sideoppsett > Dobbeltarkvisning.
- Hvis du vil rulle kontinuerlig ned side etter side, velger du Vis > Sidevisning > Enkeltside kontinuerlig.
- Hvis du vil rulle kontinuerlig ned to sider om gangen, velger du Vis > Sidevisning > Dobbeltarkvisning kontinuerlig.

  Du kan også vise knapper for hvert alternativ på verktøylinjen Vis sider ved å velge Verktøy > Flere verktøy og så merke av for dem i dialogboksen Flere verktøy.

  Merk: Hvis du velger Rediger > Merk alt i Enkeltside-oppsett, merkes all tekst på gjeldende side. I andre oppsett merkes all tekst i PDF-filen hvis du velger Merk alt.

### Rotere sidevisningen

Du kan endre visningen på en side i 90-graders intervaller. Dette endrer visningen av siden, ikke den faktiske retningen. Denne endringen kan ikke lagres.

Velg Vis > Roter visning > Med klokken eller Mot klokken, eller klikk knappen Roter med klokken eller Roter mot klokken på verktøylinjen.

### Endre standard sideoppsettet

1. Velg Rediger > Innstillinger.
2. Velg Sidevisning under Kategorier.
3. Åpne hurtigmenyen for Sideoppsett og velg Automatisk, Kontinuerlig, Enkeltside, Dobbeltarkvisning eller Dobbeltarkvisning kontinuerlig.