# Åpne sikrede PDF-filer

Hvis du mottar en PDF-fil som er beskyttet med sikkerhetsfunksjoner, trenger du kanskje et passord for å åpne den. Noen beskyttede dokumenter har begrensninger som hindrer deg i å skrive ut, redigere eller kopiere innhold i dokumentet. Hvis et dokument har begrensede funksjoner, blir eventuelle verktøy og menyelementer for disse funksjonene nedtonet.

Hvis et dokument er begrenset eller har en spesiell status, vises knappen Sikkerhetsinnstillinger eller Signaturer til venstre i dokumentvinduet. Klikk knappen for å se beskyttelsesinnstillingene og finne ut hvilke funksjoner som er begrenset.

Hvis du har problemer med å åpne et PDF-dokument, eller hvis du er hindret fra å bruke enkelte funksjoner, kontakter du forfatteren av PDF-dokumentet.