# Justere navigasjonspaneler

Navigasjonspaneler kan være forankret i navigasjonsruten eller de kan flyte i arbeidsområdet på samme måte som verktøylinjer. Du kan skjule eller lukke paneler du ikke trenger, eller åpne de du trenger. Du kan også justere bredden på navigasjonsruten.

### Endre visningsområdet for navigasjonspaneler

- Hvis du vil endre bredden på navigasjonsruten, drar du den høyre kanten.
- Hvis du vil skjule innholdet i et flytende panel uten å lukke den, klikker du kategorinavnet øverst i vinduet. Klikk kategorinavnet igjen for å tilbakestille størrelsen på panelet til opprinnelig størrelse.

### Endre retningen på et forankret navigasjonspanel

Som standard, vises noen paneler, f.eks. Bokmerker, i en kolonne på venstre side av arbeidsområdet. Andre, f.eks. Kommentarer-panelet, vises vannrett nede i dokumentruten. Du kan endre retning på panelene til loddrett eller vannrett ved å dra knappen for panelet, som vises på venstre side av arbeidsområdet.

- Hvis du vil endre retningen til et panel loddrett, drar du knappen til den øvre delen av navigasjonsruten, i nærheten av knappene for andre loddrette paneler.
- Hvis du vil endre retningen til et panel vannrett, drar du knappen til den nedre delen av navigasjonsruten, i nærheten av knappene for andre vannrette paneler.

I begge tilfeller vil en grå ramme utheve hele panelknappområdet. Hvis du frigir museknappen før området utheves, vil panelet flyte i arbeidsområdet. Hvis dette skjer, prøver du igjen ved å dra panelkategorien til den øvre eller nedre delen av knappeområdet.

### Vise et annet panel i navigasjonsruten

Som standard vises bare et utvalgt sett av panelknapper på venstre side av arbeidsområdet. Andre paneler er inkludert under Vis-menyen og kan åpnes som flytende paneler i stedet for i navigasjonsruten. Du kan imidlertid forankre panelet i navigeringsruten på et senere tidspunkt.

Gjør ett av følgende:

- På venstre side av navigasjonsruten velger du knappen for panelet.

- Velg Vis > Navigasjonspaneler > [panelnavn].

### Forankrede eller flytende navigasjonspaneler

- Hvis du vil gjøre et panel som er forankret i navigasjonsruten, flytende, drar du panelknappen til dokumentruten.
- Hvis du vil forankre et flytende panel, drar du kategorien til navigasjonsruten.
- Hvis du vil gruppere to flytende paneler, drar du kategorien til ett panel til det andre flytende panelet.