# Lese et PDF-dokument med en skjermleser

Reader støtter hjelpeprogramvare og -enheter, for eksempel skjermlesere og skjermforstørrere, som gjør det mulig for synshemmede å bruke dataprogrammer. Når hjelpeprogramvare og -enheter brukes, legges det noen ganger til midlertidige koder i åpne PDF-dokumenter i Reader for å forbedre lesbarheten. Bruk oppsettsveiviseren for tilgjengelighet til å forbedre måten Reader fungerer sammen med hjelpeprogramvare og -enheter du bruker. Når du bruker en skjermleser, kan du endre leseinnstillingene for gjeldende dokument ved å trykke Skift+Ctrl+5 (Windows) eller Skift+Kommando+5 (Mac OS).

Se dokumentasjonen for hjelpeprogramvaren eller -enheten eller kontakt leverandøren hvis du vil ha mer informasjon om systemkrav, kompatibilitetskrav og instruksjoner om bruk av dette programmet eller denne enheten med Reader.