# Fylle ut og tømme et skjema

Hvis et PDF-skjema inneholder interaktive skjemafelt, kan du fylle ut skjemaet med et av verktøyene på verktøylinjen for markering og zoom: Håndverktøyet eller markeringsverktøyet . Når du plasserer pekeren over et interaktivt skjemafelt, endres pekerikonet til ett av følgende:

- Pekende finger eller håndpeker med plusstegn . Vises når pekeren holdes over en knapp, en alternativknapp, en avmerkingsboks eller et listeelement.

- Pil . Vises når du kan velge et element fra en liste over alternativer.

- Tekstmarkør . Vises når du kan skrive inn tekst i skjemafeltet.

Hvis skjemafeltene ikke er interaktive, endres ikke basispekerikonet.

PDF-skjemaer som ikke er interaktive, kan skrives ut og fylles ut for hånd. Du kan også velge Verktøy > Skrivemaskin > Skrivemaskin og bruke skrivemaskinverktøyet til å skrive inn informasjon i de tomme skjemafeltene og deretter skrive ut en kopi av det utfylte skjemaet.

Merk: Enkelte tekstfelt er dynamiske. Dette betyr at feltstørrelsen endres automatisk for å få plass til alle dataene du skriver inn, og de kan gå over flere sider.

### Fylle ut et interaktivt skjema

1. Velg om nødvendig håndverktøyet eller markeringsverktøyet .
2. (Valgfritt) Hvis du vil gjøre det enklere å identifisere skjemafelt, klikker du Uthev felt-knappen på dokumentmeldingslinjen. Skjemafelt vises med en farget bakgrunn (lys blå som standard), og alle obligatoriske skjemafelt er innrammet i en annen farge (rød som standard).
3. Klikk i det første skjemafeltet du vil fylle ut, enten for å velge alternativet eller plassere en tekstmarkør i feltet slik at du kan begynne å skrive inn.
4. Når du har valgt elementer eller skrevet inn tekst, gjør du ett av følgende:

   - Trykk Tab eller Skift+Tab for å godta endringen i skjemafeltet og gå til neste eller forrige felt.

   - Trykk pil opp eller pil venstre for å velge forrige alternativknapp i en gruppe med alternativknapper, eller trykk pil ned eller pil høyre for å velge neste alternativknapp.

   - Trykk Esc for å forkaste endringen i skjemafeltet og fjerne merkingen av gjeldende skjemafelt. Hvis du viser skjemaet i fullskjermmodus og trykker Esc en gang til, går du ut av fullskjermmodus.

     Merk: Hvis gjeldende skjemafelt er en tekstboks med én linje, kan du trykke Enter (Windows/UNIX) eller Retur (Mac OS) for å godta det du har skrevet inn, og fjerne merkingen av feltet. Hvis gjeldende felt er en avmerkingsboks, slås boksen av eller på når du trykker Enter eller Retur. Hvis du trykker Enter eller Retur i et tekstskjemafelt med flere linjer, settes det inn et nytt avsnitt i skjemafeltet. I alle tilfeller kan du trykke Enter på det numeriske tastaturet for å godta endringen og fjerne merkingen av gjeldende skjemafelt.
5. Når du har fylt ut skjemafeltene, gjør du ett av følgende:

   - Klikk Send skjema-knappen, hvis en slik knapp finnes. Når du klikker denne knappen, sendes skjemadataene til en database via Internett eller bedriftens intranett.

   - Velg Fil > Lagre en kopi (Windows) eller Arkiver en kopi (Mac OS), og angi en plassering for kopien.
     Merk: Hvis skjemaforfatteren har gitt utvidede rettigheter til Reader-brukere, vil den lagrede kopien inneholde oppføringene du har gjort i skjemaet. Ellers vil den lagrede kopien være tom.

   - Skriv ut skjemaet.

### Tømme et skjema i en webleser

Gjør ett av følgende:

- Velg Tilbakestill skjema-knappen, hvis det finnes en slik knapp. Denne handlingen kan ikke angres.

- Avslutt leseren, og start den på nytt.

Merk: Skjemaet blir ikke nødvendigvis tømt når du klikker Oppdater eller Gå tilbake i nettleseren, eller hvis du følger en kobling til en annen side.

### Fjerne skjemaoppføringer som ikke er lagret

Velg Fil (Windows) eller Arkiv (Mac OS) > Tilbake.