# Stavekontrollere skjemaoppføringer

Du kan stavekontrollere tekst du har skrevet inn i notatkommentarer og skjemafelt. Hvis du vil stavekontrollere en kommentar, må du først åpne kommentarvinduet.

Du kan ikke stavekontrollere tekst i det underliggende Adobe PDF-dokumentet.

### Rette et feilstavet ord

Høyreklikk/Control-klikk ordet i skjemafeltet eller kommentarvinduet, og velg deretter det riktige ordet fra listen over alternativer.

### Stavekontrollere oppføringer og kommentarer

1. Velg Rediger > Stavekontroll > I kommentarer. Hvis PDF-dokumentet er åpent i en webleser, kontrollerer du at redigeringsverktøylinjen er åpen, og deretter klikker du Stavekontroll-knappen .
2. Velg Start for å begynne å stavekontrollere. Når du finner et ord som kan være feilstavet, vises det under Fant ikke ord. Foreslåtte rettinger vises under Forslag.
3. Når et mulig feilstavet ord vises under Fant ikke ord, gjør du ett av følgende:

   - Rediger ordet som ikke gjenkjennes, ved å skrive det inn. Hvis du vil angre endringen, velger du Angre redigering. Hvis du vil godta endringen, velger du Endre. Hvis du vil endre alle forekomster av ordet som ikke gjenkjennes, klikker du Endre alle.

   - Velg riktig versjon av ordet som ikke gjenkjennes, under Forslag til rettelser, og klikk Endre. Du kan også ganske enkelt dobbeltklikke den riktige versjonen av ordet. Hvis du vil endre alle forekomster av ordet til den riktige versjonen du har valgt, klikker du Endre alle.

   - Klikk Ignorer hvis du ikke vil endre ordet og vil fortsette med kontrollen.

   - Velg Ignorer alle hvis du vil ignorere alle forekomstene av ordet. Velg Legg til hvis du vil legge til ordet i din private ordliste.

4. Når du har valgt et av alternativene i trinn 3, utheves det neste ukjente ordet (hvis det finnes flere). Gjenta trinn 3 til knappen Start på nytt vises.
5. Klikk Ferdig.

### Angi en ordliste

1. Velg Rediger > Stavekontroll > Rediger ordliste.
2. Velg språkordlisten du vil bruke, på Ordliste-menyen, og klikk deretter Ferdig.