## Adobe® Reader® 8.1.3 for Linux

Velkommen til Viktig-filen for Adobe® Reader® 8.1.3. Adobe Reader er et gratis visningsprogram som følger med Adobe-programmer som brukes til å opprette Adobe PDF-filer (Adobe Portable Document Format). Hvis du vil opprette, forbedre, vise, redigere eller dele informasjon i Adobe PDF-filer, starter du med å gå til www.adobe.no/products/acrobat for å lære mer om Adobe Acrobat 8.0 Professional og Adobe Acrobat 8.0 Standard.

Klikk følgende koblinger for å få mer informasjon om Adobe Reader 8.1.3:

- Systemkrav
- Installere og starte Adobe Reader 8.1.3
- Støtte for weblesere
- Støtte for hebraisk, arabisk, thai og vietnamesisk tekst
- Feilsøking
- Kjente problemer
- Hurtigtaster

### Systemkrav

Kontroller at systemet oppfyller minimumskravene for å kjøre Adobe Reader 8.1.3 for Linux®:

- 32-biters Intel® Pentium®-kompatibel prosessor
- Linux-kjerne 2.4 eller høyere
- 128 MB RAM (256 MB anbefales)
- 100 MB ledig plass på harddisken (ytterligere 60 MB kreves for alle asiatiske skrifter, ytterligere 13 MB kreves for den utvidede språkpakken (HATV) og den sentraleuropeiske skriftpakken)
- Minimumsversjon av GTK+ 2.6 UI Toolkit

### Installere og starte Adobe Reader 8.1.3

Velg ønsket installasjonsmetode, som beskrevet nedenfor.

### Slik installerer du Adobe Reader 8.1.3 ved hjelp av et RPM-installasjonsprogram i GNOME-miljøet:

1. Åpne pakken.

2. Skriv inn root-passordet når du blir bedt om det, og klikk OK.

3. Klikk Fortsett i dialogboksen Complete System Preparation.

### Slik installerer du Adobe Reader 8.1.3 ved hjelp av et RPM-installasjonsprogram i KDE-miljøet:

1. Åpne pakken.

2. Klikk Install Package with YaST.

3. Skriv inn root-passordet når du blir bedt om det, og klikk OK.

Adobe Reader installeres som standard under /opt/Adobe. Du kan imidlertid angi en annen plassering.

### Slik installerer du Adobe Reader 8.1.3 ved hjelp av kommandolinjen:

1. Åpne et terminalvindu.

2. Bruk kommandoen cd til å bytte til mappen der RPM-pakken finnes.

3. Kjør følgende kommando som administrator eller root:

`rpm -i AdobeReader_enu-8.1.3-1.i486.rpm`

Hvis du skal avinstallere Adobe Reader 8.1.3, kjører du følgende kommando som root:

`rpm -e AdobeReader_enu`

### Slik installerer du Adobe Reader 8.1.3 ved hjelp av et Tarball-installasjonsprogram:

Når Adobe Reader er installert, blir du bedt om å installere plugin-modulen for weblesere (se Slik installerer du plugin-modulen for weblesere hvis du trenger informasjon).

1. Åpne et terminalvindu.

2. Bruk kommandoen cd til å bytte til mappen der Tarball-arkivet finnes.

3. Kjør følgende kommando:

`tar -zxvf AdobeReader_enu-8.1.3-1.i486.tar.gz`

4. Kjør `INSTALL`-skriptet i den nyopprettede AdobeReader-mappen.

5. Legg til `<adobe-installasjonsmappe>/bin` i miljøvariabelen `PATH` for å tillate weblesere å starte Adobe Reader. <adobe-installasjonsmappe> er installasjonsmappen for Adobe Reader 8.1.3.

Obs! Hvis du vil installere i en forhåndsdefinert mappe, bruker du `--install_path=<dir>`.

Adobe Reader installeres som standard under /opt/Adobe. Du kan imidlertid angi en annen plassering.

Hvis du vil avinstallere Adobe Reader, sletter du ganske enkelt mappen der programmet er installert.

### Slik starter du Adobe Reader:

Kjør acroread-skriptet som finnes i mappen <adobe-installasjonsmappe>/bin, der <adobe-installasjonsmappe> er installasjonsmappen for Adobe Reader 8.1.3.

### Støtte for weblesere

Adobe Reader 8.1.3 leveres med en plugin-modul for weblesere som gjør det mulig å vise og bruke PDF-filer i et webleservindu. Plugin-modulen er kompatibel med Netscape Gecko API og fungerer med alle weblesere som støtter Gecko (inkludert Firefox 1.0 og Mozilla 1.7.3 og 1.8).

### Slik installerer du plugin-modulen for weblesere:

Du må installere plugin-modulen for weblesere etter at du har installert Adobe Reader. Den installeres ikke automatisk av RPM-installasjonsprogrammet. Les "<INSTALL_PATH>/Browser/HowTo/<language>/Browser_Plugin_HowTo.txt" hvis du vil ha mer informasjon før du installerer.

1. Åpne et terminalvindu.

Hvis du vil installere plugin-modulen for en bestemt webleser, må du kontrollere at du har skrivetillatelse til weblesermappen.

2. Skriv inn følgende kommandoer for å kjøre skriptet install_browser_plugin:

`<INSTALLASJONSBANE>/Webleser/install_browser_plugin`

### Støtte for hebraisk, arabisk, thai og vietnamesisk tekst

Denne versjonen av Adobe Reader støtter skriving og visning av hebraisk, arabisk, thai og vietnamesisk tekst. Den inneholder alternativer for styring av høyre-til-venstre-språkene arabisk og hebraisk i skjemaer og digitale signaturer:

- Avsnittsretning – Du kan velge at avsnittsretningen skal være fra høyre til venstre. Toveis tekst (høyre-til-venstre-tekst som inneholder tall og tekst på andre språk skrevet fra venstre til høyre) plasseres da riktig på siden.
- Sifferstil – Du kan velge om du vil bruke vestlige sifre eller arabisk-indiske sifre når du skriver inn arabisk tekst.
- Støtte for ligaturer – Bare tilgjengelig for arabisk tekst. Valgfrie ligaturer brukes automatisk hvis disse støttes av skriften.

Når alternativer for høyre-til-venstre-språk aktiveres, vises grensesnittelementene for styring av avsnittsretning, sifferstil og ligaturer:

Obs! Alternativer for høyre-til-venstre-språk aktiveres som standard under regionale innstillinger for arabisk og hebraisk (når den nasjonale innstillingen eller tastaturoppsettet er satt til et av disse språkene).

- Verktøylinje for tekstfeltegenskaper – Når du skriver inn tekst i et felt for rik tekst eller i en tekstboks for tegnemarkering, kan du velge avsnittsretning, tekstretning og sifferstil fra verktøylinjen for tekstegenskaper.
  Du kan endre avsnittsretning ved hjelp av Avsnittsretning-knappen på verktøylinjen. Når du klikker denne knappen, vises to alternativer som gjelder for alle avsnitt i feltet: Avsnitt fra venstre til høyre og Avsnitt fra høyre til venstre. Avsnittsjusteringen endres automatisk alt etter hva du velger: Hvis avsnittene er venstrejustert og du endrer avstandsretningen til høyre-til-venstre, høyrejusterer Adobe Reader alle avsnittene, og omvendt. Når du har endret avsnittsretningen, kan du gå tilbake og endre justeringen for enkeltavsnitt.
  Hvis du vil endre retningen for merket tekst, og ikke for hele avsnitt, bruker du Tekstretning-knappen for å få frem en hurtigmeny med tre alternativer: Automatisk, Tekst fra venstre til høyre og Tekst fra høyre til venstre. Automatisk plasserer teksten avhengig av avsnittsretningen og tegntypen som brukes. Tekst fra venstre til høyre plasserer teksten i tråd med venstre-til-høyre-regler, uansett avsnittsretning. Tekst fra høyre til venstre plasserer teksten i tråd med høyre-til-venstre-regler, uansett avsnittsretning. Det kan være nyttig å endre tekstretning når standard skriveretning for tekst i et avsnitt er forskjellig fra avsnittets standard skriveretning, eller når tekstretningen ikke kan fastsettes automatisk. Hvis du for eksempel vil være sikker på at telefonnumre som er skrevet med vestlige sifre, vises riktig i avsnitt med arabisk høyre-til-venstre-tekst, merker du telefonnumrene og velger Venstre til høyre på hurtigmenyen for Tekstretning-knappen.
  Hvis du vil velge sifferstil for tekst du skriver inn i et felt, bruker du knappen Arabiske og indoeuropeiske tegn. Denne knappen veksler mellom arabisk-indisk og vestlig sifferstil og gjelder bare for skjemafelt med en arabisk-indisk standardstil for sifre. Bruk av denne knappen endrer ikke sifrene som allerede finnes i teksten.
- Dialogboksen Tekstegenskaper for skjemafelt – Denne dialogboksen inneholder to kategorier: Skrift og Avsnitt. I kategorien Skrift velger du avsnittsretning ved hjelp av alternativknappene Automatisk, Venstre til høyre eller Høyre til venstre, og sifferstil ved hjelp av hurtigmenyene for sifre. Avsnittsretning gjelder for gjeldende merket tekst. Sifferstil gjelder bare for nye sifre, ikke eksisterende. I kategorien Avsnitt endrer alternativknappene for avsnittsretning retningen for alle avsnitt i feltet, ikke bare retningen for gjeldende merket tekst.
  Obs! Ettersom denne dialogboksen bare kan åpnes fra egenskapslinjen, er den bare tilgjengelig når du skriver inn tekst i et felt for rik tekst eller i en tekstboks for tegnemarkering.
- Hurtigmenyer – Du kan bruke hurtigmenyer til å endre avsnittsretning og sifre. (Denne hurtigmenyen vises bare i tekstboksen og RTF-tekstfeltet.)
- Dialogboksen Konfigurer signaturutseende – Denne dialogboksen inneholder kontroller for å angi avsnittsretning og sifferstil. Når du velger en avsnittsretning, endres også signaturutseendet. Hvis du for eksempel setter avsnittsretningen til Høyre til venstre, plasseres navnet i signaturfeltet i den høyre halvdelen av feltet, og teksten høyrejusteres, og omvendt.

### Slik aktiverer du alternativer for høyre-til-venstre-språk i Adobe Reader:

1. Velg Rediger > Innstillinger.

2. I dialogboksen Innstillinger velger du Internasjonal og Aktiver alternativer for høyre-til-venstre-språk.

3. Klikk OK.

### Feilsøking

Hvis det oppstår problemer under kjøring av Adobe Reader 8.1.3, kan denne delen hjelpe deg med å finne årsaken til problemene. Hvis du vil ha generell informasjon om produktet eller mer informasjon om feilsøking, kan du gå til Adobes kunnskapsbase på www.adobe.com/support eller velge Hjelp > Elektronisk kundestøtte i Adobe Reader.

Dokumenter som er sikret på policyserveren, kan ikke åpnes. Hvis policyserversertifikatet ikke er installert, vises en melding som angir at det var problemer med å kommunisere med tjenesten. Du løser dette problemet ved å installere serversertifikatet ved hjelp av kommandolinjen `acroread -installCertificate <URL> <PORT>`, som vist på konsollen.

MIME-typeregistreringer og ikontilordninger vises ikke etter installasjon. Du må starte skrivebordsøkten på nytt for at endringene skal tre i kraft. Vær oppmerksom på at denne funksjonen bare er tilgjengelig for installasjoner som bruker root-privilegier.

Hjelp- og Slik-vinduer er ikke tilgjengelige når du åpner Adobe Reader i en webleser. Du må starte Adobe Reader utenfor webleseren for å få tilgang til Hjelp-knappen eller Slik-vinduet fra en oppgaveknapp.

Installasjon av kommandolinje-RPM mislykkes på SuSE 9.2. Adobe Reader 8.1.3 kan ikke installeres på SuSE 9.2 ved hjelp av kommandoen `rpm -i AdobeReader_enu-8.1.3-1.i486.rpm`, og en mislykket avhengighet rapporteres på `libcurl`. Du løser dette problemet ved å installere Adobe Reader ved hjelp av `rpm -i --nodeps AdobeReader_enu-8.1.3-1.i486.rpm`.

Kinesiske, japanske og koreanske tegn med fet skrift er utydelige. Hvis teksten ble opprettet i et program som bruker syntetisk fet skrift, kan det vises hvite områder eller brudd i teksten når teksten forstørres. Du unngår dette problemet ved å aktivere alternativene Jevn tekst og Bruk CoolType i sidevisningsinnstillingene.

Kommandoen Søk etter finner ikke Unicode-tegn. Før du søker etter Unicode-tegn i en PDF-fil, må du legge til "\u" foran Unicode-tegnet i søkedialogboksen. Hvis du for eksempel skal søke etter Unicode-tegnet for ASCII-bokstaven A, skriver du inn \u0041 i dialogboksen.

Kommentarer eller bokmerker kan ikke opprettes med Hongkong-tegnsettet. Ettersom Hongkong-tegnsettet ikke er en del av standardsystemskriftene, kan du ikke kommentere eller opprette bokmerker ved hjelp av disse tegnene. Du løser dette problemet ved å installere språkpakken for tradisjonell kinesisk (Hongkong-tegnsettet er en utvidelse til det kinesiske (tradisjonell) tegnsettet).

Adobe Reader kjører ikke riktig. Adobe Reader 8.1.3 må ha tilgang til kommandoen `pwd`. Adobe Reader kjører derfor ikke riktig fra en mappe der kommandoen `pwd` mislykkes. Du løser dette problemet ved å sørge for at kommandoen `pwd` kjører i mappen `bin/` i installasjonsmappen for Adobe Reader 8.1.3.

Adobe Reader beholder innstillingene fra en eldre versjon. Før du kjører Adobe Reader 8.1.3 første gang, bør du fjerne mappen $HOME/.adobe, der $HOME er brukerens hjemmemappe. Ved å fjerne denne mappen sikrer du at Adobe Reader bruker standardinnstillingene når du starter programmet første gang.

Adobe Reader kan ikke åpne nylig viste filer. For at nylig viste filer skal kunne åpnes på nytt, må filene forbli på samme sted og ha samme navn. Hvis du åpner en fil i en økt ved hjelp av en automatisk montering, og den automatiske monteringen avsluttes uventet, vil det vises en feilmelding når du prøver å åpne filen på nytt ved å velge den på Fil-menyen. Denne feilen oppstår også når filen flyttes eller gis nytt navn, eller når Adobe Reader kjøres fra en annen datamaskin som ikke har det samme filsystemet. Du løser dette problemet ved å åpne filene på nytt ved hjelp av kommandoen Fil > Åpne, eller ved å sørge for at volumene der filene er lagret, er montert og tilgjengelige for Adobe Reader.

Midlertidige filer vises i listen over nylig viste filer. Hvis du ikke vil at midlertidige filer (for eksempel filer som er åpnet fra weben) vises i listen over nylig viste filer på Fil-menyen, angir du mailcap-registreringen slik: `application/pdf;acroread -tempFile %s`.

Adobe Reader-innstillinger beholdes ikke. Hvis mappen som inneholder Adobe Reader-innstillingene, ikke er skrivbar, kan ikke innstillingene lagres. Du løser dette problemet ved å gjøre mappen $HOME/.adobe, der $HOME er brukerens hjemmemappe, skrivbar.

Passordbeskyttede PDF-filer kan ikke skrives til PostScript fra kommandolinjen. Selv om passordbeskyttede filer kan skrives ut fra Adobe Reader, kan du ikke skrive filene til PostScript fra kommandolinjen.

PDF-filer skrives ikke ut. Når du skriver ut et PostScript-dokument ved hjelp av kommandoen `1p`, opprettes det en symbolsk kobling fra utskriftskøfilen til filen som skrives ut. Koblingen gjør at det spares plass på filsystemet, men forårsaker et problem ved utskrift fra Adobe Reader. Du løser dette problemet ved å inkludere alternativet `-c` (kopier) i kommandoen `lp` eller `1pr` i utskriftsdialogboksen. Dette tvinger `pd`-prosessen til å kopiere filen til utskriftskøområdet i stedet for å opprette en symbolsk kobling.

Søk i Adobe Reader går langsomt, og filer blir ikke funnet. Hvis du vil opprette indekser for fulltekstsøk som kan brukes sikkert på tvers av plattformer, må du bruke ISO 9660-filnavnkonvensjonene for de indekserte filene (store bokstaver i 8.3-format og begrenset tegnsett). Hvis du ikke gjør dette, vil Adobe Reader prøve å gjette hva UNIX-filenavnene er, noe som forårsaker forsinkelser under søk, og som kan føre til at filer ikke blir funnet.

Skjemaer kan ikke sendes fra weblesere. Du kan ikke sende skjemaer på weben hvis webleseren varsler at den har funnet en låsefil, hvilket betyr at en annen forekomst av webleseren kjører. Du løser dette problemet ved å sørge for at bare én forekomst av webleseren kjører. Hvis en låsefil er etterlatt etter en webleserkrasj, sletter du bare filen.

Det vises en feilmelding under oppstart. Hvis meldingen "Feil under lasting av delte biblioteker: libJP2K.so: kan ikke gjenopprette segmentbeskyttelse etter flytting: Ingen tilgang" vises, er bibliotekene blokkert av SELinux på grunn av utilstrekkelige tillatelser. Kjør skriptet <INSTALLASJONSBANE>/Reader/Patch/selinux_patch med root-tillatelser for å definere filkonteksten riktig. Hvis problemet vedvarer, deaktiverer du SELinux ved å skrive inn kommandoen "setenforce 0" med root-tillatelser.

Tredjepartsprogrammer starter ikke når Adobe Reader 8.1.3 kjører med 32-biters emulering på en 64-biters maskin. Når leseren kjøres i 32-biters emuleringsmodus på en 64-biters maskin, må alle programmene som leseren bruker, også være 32-biters binærfiler og kjøre i emuleringsmodus.

Adobe Reader 8.1.3 krasjer under oppstart på SuSE 10.0. Dette problemet skyldes at det finnes en uoverensstemmende versjon av libscim (Smart Common Input Method Library). Dette problemet er dokumentert i Novells bugzilla (https://bugzilla.novell.com/show_bug.cgi?id=85416). Du kan omgå problemet ved å utføre "export GTK_IM_MODULE=xim" før du starter acroread.

### Kjente problemer

Menyalternativene for høytlesingsfunksjonen er deaktivert. Adobe Reader støtter gnome-speech-0.3.1 og senere versjoner. I tidligere versjoner er menyalternativene deaktivert (nedtonet). Kjør følgende kommando for å finne ut hvilken versjon av gnome-speech som er installert på maskinen: `rpm -qa | grep -i gnome-speech`. Hvis gnome-speech-versjonen er kompatibel med leseren, kjører du kommandoen "`test-speech`". Hvis du ikke kan velge og spille av via en taleserver, må du installere en taleserver som er kompatibel med gnome-speech.

Høytlesingsfunksjonen fungerer ikke etter at gnome-speech er oppgradert. Bruk kommandoen "`test-speech`" til å teste om gnome-speech er oppgradert riktig. Deretter oppretter du en kobling til de installerte libORBit-2.so.X, libgnomespeech.so.X, libbonobo-activation.so.X og libbonobo-2.so.X i <INSTALLASJONSBANE>/Reader/intellinux/lib, med navnene "libORBit-2.so", "libgnomespeech.so", "libbonobo-activation.so" og "libbonobo-2.so".

GB18030. Hvis du limer inn CJK-A-tegnet U+3400, U+3500, U+3600 eller U+3700 i søkefeltet og utfører et søk, mislykkes søket selv om tegnet finnes i PDF-dokumentet du søker i. Skriv inn tegnet i søkefeltet i stedet for å lime det inn.

Adobe Reader kan ikke starte på Red Flag Linux 4.1 på grunn av et problem i GLib. Denne feilen oppstår under forsøk på å laste inn tilgjengelighetsrelaterte moduler. Du løser dette problemet ved å oppgradere til en senere versjon av GLib.

Skripting mellom HTML-siden og Adobe Reader fungerer ikke når skriptingen er bygd inn i webleseren. Dette problemet skyldes en begrensning i webleseren. Du løser dette problemet ved å oppgradere til en webleserversjon som støtter skripting fra plugin-moduler.

PPKLite.api kan ikke lastes inn. PPKLite krever at OpenLDAP-pakken er installert og kan ikke initialiseres uten denne pakken. Hvis denne feilen oppstår når acroread startes, må du installere LDAP-bibliotekene (OpenLDAP-pakken). Hvis PPKLite fortsatt ikke kan lastes inn, må du opprette en kobling til de installerte libldap.so.X og liblber.so.X i <INSTALLASJONSBANE>/Reader/intellinux/lib, med navnene "libldap.so" og "liblber.so".

Enkelte systemskrifter vises ikke i Document/Properties Window/Toolbar. Adobe Reader søker etter systemskrifter i mappelisten som er angitt i miljøvariabelen `PSRESOURCEPATH`, og søker også i noen forhåndsdefinerte systemmapper. Hvis systemet har flere skriftmapper som Adobe Reader ikke søker i, kan du legge til disse mappene i miljøvariabelen `PSRESOURCEPATH` før du starter Adobe Reader. Hvis de nødvendige skriftene ikke er bygd inn i dokumentet, kontrollerer Adobe Reader alternativet Dokument > Bruk lokale skrifter og velger skriftene fra systemet, som angitt i variabelen `PSRESOURCEPATH`.

Sidetekst strekkes eller forskyves på noen systemer. Du kan løse dette problemet ved å gå til Rediger > Innstillinger, klikke kategorien Sidevisning og sette Egendefinert oppløsning til systeminnstillingen som vises i øyeblikket.

Søk fullføres ikke for socket-filer. Hvis den angitte søkebanen inneholder en socket-fil (typiske baner er `/tmp` eller `$HOME` ), fullføres ikke søket. Kontroller at den angitte banen bare inneholder vanlige filer, og ikke socket-filer.

Problemer med å sende e-post ved hjelp av Mutt. Hvis et terminalvindu blinker og forsvinner når mutt er valgt som e-postklient, må du legge til linjen `set autoedit=no" to $HOME/.muttrc` for å aktivere sending av e-post ved hjelp av mutt.

Evolution krasjer under sending av e-post. Dette problemet oppstår med tidligere versjoner av Evolution. Hvis Evolution krasjer under sending av e-post (når Evolution er valgt som e-postklient), kan du prøve å kjøre Evolution i bakgrunnen. Hvis den fortsatt krasjer, må du oppgradere til Evolution 2.0 eller senere. Du må kanskje la den kjøre i bakgrunnen.

Tilgjengelighet er ikke aktiv. Adobe Reader kontrollerer gconf-registeret for å finne ut om tilgjengelighetsstøtte er aktivert på et system. Hvis gconftool-2 ikke er tilgjengelig på et system, er tilgjengelighetsstøtte deaktivert. Hvis systemet ikke har gconftool-2 og du vil bruke tilgjengelighetsfunksjonene i Adobe Reader, må du endre linjen `ACRO_AT_ACTIVE="false"` til `ACRO_AT_ACTIVE="true"` i filen <INSTALLASJONSBANE>/bin/acroread, i blokken `if [ "$IS_GCONF_TOOL" = "no" ]` nesten helt på slutten av filen.

Hvis du vil aktivere tilgjengelighet, bruker du gconf-editor eller gconftool-2 til å sette nøkkelen /desktop/gnome/interface/accessibility til true. Deretter aktiverer du utvalgsmarkøren for tastaturet (F7 aktiverer og deaktiverer markøren). Du kan også aktivere den ved å velge Rediger > Innstillinger, klikke kategorien Tilgjengelighet og velge Vis alltid utvalgsmarkøren for tastaturet. Til slutt merker du av for alternativet ved å velge Rediger > Innstillinger, klikke kategorien Leser og kontrollere at Aktiver dokumenttilgjengelighet er valgt.

Adobe Reader har ikke tilgang til kommandoen `pwd` . Adobe Reader kjører ikke riktig fra en mappe der kommandoen `pwd` mislykkes.

Skrive til innstillingsfilen. Adobe Reader varsler ikke brukeren når innstillingsfilen ikke kan skrives til. Du må gjøre "$HOME/.adobe" til en skrivbar mappe hvis du vil lagre innstillinger.

Skrive ut passordbeskyttede PDF-dokumenter. Passordbeskyttede PDF-dokumenter kan ikke skrives til PostScript fra kommandolinjen selv om de kan skrives ut fra Adobe Reader.

PDF-filer med lange filnavn kan ikke åpnes. Når du arbeider i et heterogent nettverksmiljø bestående av Novell-servere, må du ikke gi PDF-filer lange filnavn (mer enn 32 tegn). En Novell-server viser lange filnavn på Macintosh-maskiner, men Mac OS hindrer Adobe Reader i å åpne slike filer. I Windows er ikke dette noe problem.

Menyer og kategorier vises omvendt i nasjonale innstillinger for arabisk og hebraisk. I nasjonale innstillinger for arabisk eller hebraisk vises menyer, kategorier og andre grensesnittelementer omvendt, fra høyre-til-venstre i stedet for fra venstre-til-høyre. Dette problemet skyldes utformingen av grensesnittverktøyet.

### Hurtigtaster

Snarveier eller hurtigtaster:

Trykk Alt for å få tilgang til menylinjen, og bruk deretter en av følgende hurtigtaster:

F – Fil-menyen

E – Rediger-menyen

V – Vis-menyen

D – Dokument-menyen

T – Verktøy-menyen

W – Vindu-menyen

H – Hjelp-menyen

Navigasjonsverktøy:

Page Up for å gå til forrige skjermbilde

Page Down for å gå til neste skjermbilde

Pil venstre for å gå til forrige side

Pil høyre for å gå til neste side

Pil opp for å bla opp

Pil ned for å bla ned

CTRL+L for å vise eller skjule fullskjerm

Funksjonstaster:

F8 for å vise eller skjule verktøylinjer

Redigere dokumenter:

CTRL+A for å merke alt

CTRL+C for å kopiere

CTRL+M for å zoome til en verdi

CTRL+O for å åpne

CTRL+P for å skrive ut

CTRL+Q for å avslutte

CTRL+W for å lukke et dokument

CTRL+0 for å tilpasse til vindu

CTRL+1 for å tilpasse til faktisk størrelse

CTRL+2 for å tilpasse til bredden

CTRL+3 for å tilpasse til synlig

CTRL+ Plusstegn(+) for å zoome inn

CTRL+Minustegn(-) for å zoome ut

SKIFT+CTRL+A for å fjerne all merking

SKIFT+CTRL+S for å lagre med annet navn eller format

SKIFT+CTRL+ Plusstegn(+) for å rotere med klokken

SKIFT+CTRL+ Minustegn(-) for å rotere mot klokken

Dokumenttilgjengelighet:

F7 for å slå cirkumflekstegn av/på

Søke:

CTRl+F for å søke

SKIFT+CTRL+F for å åpne søkepanelet

Dokumentinformasjon og -innstillinger:

CTRL+D for å vise dialogboksen Dokumentsammendrag

CTRL+K for å vise dialogboksen Generelle innstillinger

Sist oppdatert 2. november 2005.

### Juridiske merknader

© 2005 Adobe Systems Incorporated. Med enerett.

Adobe Systems Incorporated og lisensgivere. Med enerett. Adobe, Acrobat, Acrobat-logoen, PostScript og PostScript-logoen er registrerte varemerker eller varemerker for Adobe Systems Incorporated i USA og/eller andre land. Distiller, Adobe Type Manager, ATM, Illustrator, PageMaker og Photoshop er varemerker for Adobe Systems Incorporated. Sun, Sun Microsystems, Sun-logoen og Solaris er varemerker eller registrerte varemerker for Sun Microsystems, Inc. i USA og andre land. Alle SPARC-varemerker brukes under lisens og er varemerker eller registrerte varemerker for SPARC International, Inc. i USA og andre land. Produkter med SPARC-varemerker er basert på en arkitektur utviklet av Sun Microsystems, Inc.

UNIX er et registrert varemerke i USA og andre land og lisensieres utelukkende gjennom X/Open Company Ltd. X Window System er et varemerke for Massachusetts Institute of Technology. Linux er et registrert varemerke for Linus Torvalds. Novell er et registrert varemerke for Novell, Inc. Macintosh og Mac OS er et varemerke for Apple Computer, Inc., registrert i USA og andre land. NCD og PC-Xware er varemerker eller registrerte varemerker for Network Computing Devices, Inc. i USA og andre land. STSong er et varemerke for ChangZhou SinoType Technology Co., Ltd. Alle andre varemerker tilhører de respektive eierne. Innholdet i denne filen er underlagt versjon 1.1 av Mozilla Public License (Lisensen). Du har ikke tillatelse til å bruke filen unntatt i overensstemmelse med Lisensen. Du kan få en kopi av Lisensen på http://www.mozilla.org/MPL. Denne filen er ikke endret av Adobe. Kildekoden finner du på http://www.mozilla.org/source.html. Den opprinnelige koden er Mozilla Communicator-klientkode, utgitt 31. mars 1998. Med enerett.

Adobe Systems Incorporated, 345 Park Avenue, San Jose, California 95110, USA.