# Bruke hjelpen i produktet

Innebygd hjelp er tilgjengelig via Hjelp-menyen. Når du har startet visningsprogrammet for Adobe Hjelp, får du tilgang til hjelpen for andre Adobe-produkter som er installert på datamaskinen. Emner kan inneholde koblinger til tilleggsinnhold på weben.

Hvis du søker etter et uttrykk, for eksempel "rett opp bilde-verktøy", må du sette uttrykket i anførselstegn for å få frem bare de emnene som inneholder alle ordene i uttrykket (gjelder latinspråklige versjoner av programvaren).

### Tilgjengelighetsfunksjoner

Innholdet i Adobe Hjelp er tilgjengelig for funksjonshemmede brukere, for eksempel bevegelseshemmede, blinde og synshemmede. Den innebygde hjelpen støtter følgende standard tilgjengelighetsfunksjoner:

- Brukeren kan endre tekststørrelse med standardkommandoer på hurtigmenyer (Microsoft® Windows®) og standard menykommandoer (Apple Mac OS).

- Koblinger er understreket slik at de er lett gjenkjennelige.

- Hvis en koblingstekst ikke er identisk med tittelen på målsiden, refereres tittelen i Title-attributtet i Anchor-koden. Forrige- og Neste-koblinger inneholder for eksempel tittelen på forrige og neste emne.

- Innhold støtter høykontrastmodus.

- Bilder uten bildetekster inneholder alternativ tekst.

- Hver ramme har en tittel som angir formålet med rammen.

- Standard HTML-koder definerer innholdsstrukturen for skjermlesings- eller tekst-til-tale-verktøy.

- Formateringen styres via stilark, og det finnes derfor ingen innebygde skrifter.

#### Hurtigtaster for hjelpeverktøylinjekontroller (Windows)

Tilbake-knapp
  Alt+Pil venstre
Fremover-knapp
  Alt+Pil høyre
Skrive ut
  Ctrl+P
Om-knapp
  Ctrl+I
Hjelp for-meny
  Alt+Pil ned eller Alt+Pil opp for å vise hjelpen for et annet program

#### Hurtigtaster for navigasjon i hjelpen (Windows)

- Trykk Ctrl+Tab (fremover) eller Skift+Ctrl+Tab (bakover) for å flytte mellom ruter.

- Trykk Tab (fremover) eller Skift+Tab (bakover) for å flytte mellom og merke koblinger i en rute.

- Trykk Enter for å aktivere en merket kobling.

- Trykk Ctrl/Kommando+plusstegn (+) eller Ctrl/Kommando+minustegn (-).