# Endre Autofullfør-alternativene

Autofullfør-funksjonen lagrer alle oppføringer du skriver inn i et PDF-skjemafelt, og deretter vises et forslag eller et automatisk angitt svar som samsvarer med det du har skrevet inn i andre skjemafelt. Forslagene vises på en hurtigmeny som du kan velge fra. Som standard er Autofullfør deaktivert, og du må aktivere denne funksjonen i skjemainnstillingene hvis du vil bruke den.

Hvis du vil fjerne en oppføring fra Autofullfør-minnet, for eksempel en feilstavet oppføring du har funnet og rettet opp senere, kan du redigere listen i innstillingene.

### Aktivere Autofullfør-funksjonen

1. Velg Rediger > Innstillinger (Windows/UNIX) eller Reader > Innstillinger (Mac OS).
2. Velg Skjemaer til venstre.
3. Velg Grunnleggende eller Avansert på menyen under Autofullfør.
4. Velg Husk numeriske data hvis du vil lagre tall du skriver inn i skjemaer, i Autofullfør-minnet.

Når du velger et alternativ på Autofullfør-menyen, vises en beskrivelse av hvordan valget påvirker virkemåten til Autofullfør, i tekstområdet under.

### Slette en oppføring fra Autofullfør-minnet

1. Velg Rediger > Innstillinger (Windows/UNIX) eller Reader > Innstillinger (Mac OS).
2. Velg Skjemaer til venstre.
3. Klikk Rediger oppføringsliste.
4. Gjør ett av følgende i dialogboksen Autofullfør oppføringsliste, og klikk deretter Ja i bekreftelsesdialogboksen:

   - Klikk Fjern alle for å fjerne alle oppføringene.

   - Hvis du vil fjerne bare noen av oppføringene, merker du oppføringene og klikker Fjern. (Skift-klikk for å velge flere sammenhengende oppføringer. Ctrl-klikk/Kommando-klikk for å velge flere ikke-sammenhengende oppføringer.)