# Innstillinger for visning av PDF-filer

Dialogboksen Innstillinger definerer et standard sideoppsett og tilpasser programmet på mange andre måter. Hvis du vil endre innstillingene, velger du Rediger > Innstillinger (Windows/UNIX) eller Reader > Innstillinger (Mac OS) og velger ønsket panel under Kategorier. For visning av PDF-filer undersøker du alternativene for Dokumenter, Generelt, Multimedia og Sidevisning.

Innstillingene styrer hvordan programmet virker når du bruker det. De er ikke knyttet til noe bestemt PDF-dokument.

### Dokumentinnstillinger

#### Åpne Innstillinger

Vis hvert dokument i eget vindu
  Oppretter flere Reader-vinduer i stedet for å åpne flere PDF-filer i én forekomst av Reader. Dette alternativet er ikke tilgjengelig i UNIX. Alle vinduer åpnes i et nytt vindu ved standardinnstilling.
Gjenopprett innstillinger for siste visning når du åpner dokumentene igjen
  Angir om dokumenter åpnes automatisk på den sist viste siden i en arbeidsøkt.
Åpne krysskoblinger for dokumenter i samme vindu
  Lukker gjeldende dokument, og åpner dokumentet koblingen går til, i det samme vinduet for å redusere antallet åpne vinduer til et minimum. Hvis dokumentet som koblingen går til, allerede er åpent i et annet vindu, lukkes ikke gjeldende dokument når du klikker en kobling til det åpne dokumentet. Hvis det ikke er merket av for dette alternativet, åpnes et nytt vindu hver gang du klikker en kobling til et annet dokument.
Tillat at lagtilstand angis av brukerinformasjon
  Tillater at forfatteren av et lagdelt PDF-dokument angir lagsynlighet basert på brukerinformasjon.
Tillat at dokumenter angir at menylinje, verktøylinjer og vinduskontroller skjules
  Lar deg angi om menylinjen, verktøylinjen og vinduskontrollene skal være skjult når PDF-filen åpnes.
Dokumenter på nylig brukt liste
  Angir maksimalt antall dokumenter som vises på Fil-menyen (Windows/UNIX) eller når du velger Arkiv > Åpne sist brukte fil (Mac OS). Standardverdien er fem for Windows og ni for Mac OS.

#### Lagre innstillinger

Lagre dokumentendringer i midlertidig fil automatisk hvert _ minutt (Windows) eller Arkiver dokumentendringer i midlertidig fil automatisk hvert _ minutt (Mac OS)
  Angir hvor ofte Acrobat automatisk lagrer endringer i et åpent dokument.
Lagre som optimaliserer for rask webvisning (Windows) eller Arkiver som optimaliserer for rask webvisning (Mac OS)
  Omstrukturerer et PDF-dokument for nedlasting av én side om gangen fra webservere.

### Innstillinger for full skjerm

#### Fullskjermoppsett

Bare gjeldende dokument
  Angir om visningen er begrenset til én PDF.
Fyll skjermen med en side av gangen
  Angir sidevisningen til maksimal skjermdekning for en enkelt side.
Varsle når dokument ber om full skjerm
  Viser en melding før du går inn i fullskjermmodus. Hvis du velger dette alternativet, overstyrer du det hvis du tidligere har valgt Ikke vis denne meldingen på nytt i meldingen.
Hvilken skjerm skal brukes
  Angir skjermen der fullskjermvisningen skal bli vist (for brukere med flere skjermer).

#### Full skjermnavigasjon

Avslutning med ESC-tast
  Angir at du kan avslutte fullskjermmodus ved å trykke Esc. Hvis det ikke er merket av for dette alternativet, kan du avslutte ved å trykke Ctrl+L/Kommando+L.
Vis navigasjonsfelt
  Viser en minimal navigasjonsverktøylinje uavhengig av dokumentinnstillingene.
Venstreklikk for å gå frem en side, eller høyreklikk for å gå tilbake en side
  Angir at du kan bla gjennom et Adobe PDF-dokument ved å klikke med musen. Du kan også bla gjennom et dokument ved å trykke Enter, Skift-Enter (for å gå bakover) eller piltastene.
Gjenta etter siste side
  Angir at du kan bla gjennom et PDF-dokument kontinuerlig og gå tilbake til første side etter siste. Dette alternativet brukes vanligvis til å opprette kioskvisninger.
Flytt frem hvert _ sekund
  Angir om det skal flyttes frem automatisk fra side til side etter et angitt antall sekunder. Du kan bla gjennom et dokument ved hjelp av musen eller tastaturkommandoer selv om det er merket av for automatisk sideveksling.

#### Full skjerm-utseende

Bakgrunnsfarge
  Angir bakgrunnsfargen for vinduet i fullskjermmodus. Du kan velge en farge fra fargepaletten for å tilpasse bakgrunnsfargen.
Musepeker
  Angir om pekeren skal vises eller skjules når Full skjerm brukes.

#### Fullskjermoverganger

Ignorer alle overganger
  Fjerner overgangseffekter fra presentasjoner som du viser i fullskjermmodus.
Standard overgang
  Angir overgangseffekten som skal vises når du bytter side i fullskjermmodus og ingen overgangseffekt er angitt for dokumentet.
Retning
  Angir flyten for valgte standardovergang på skjermen, for eksempel Ned, Venstre, Vannrett og så videre. Hvilke alternativer som er tilgjengelige, varierer avhengig av overgangen. Hvis ingen retningsalternativer påvirker den valgte overgangen, er ikke alternativet tilgjengelig.
Retning for navigasjonskontroller
  Etterligner brukerens fremdrift gjennom presentasjonen, for eksempel overgang fra topp til bunn når brukeren fortsetter til neste side, og fra bunn til topp når brukeren går tilbake til forrige side. Bare tilgjengelig for overganger med retningsalternativer.

### Generelle innstillinger

#### Grunnleggende verktøy

Bruk enkelttastshurtigtaster for å få tilgang til verktøy
  Gjør det mulig å velge verktøy med ett enkelt tastetrykk. Dette alternativet er deaktivert som standard.
Opprett koblinger fra URL-adresser
  Angir om koblinger som ikke ble opprettet med Acrobat, automatisk identifiseres i PDF-dokumentet og blir til klikkbare koblinger.
Få håndverktøyet til å markere tekst
  Aktiverer håndverktøyet slik at det fungerer som markeringsverktøy når det holdes over tekst i et Adobe PDF-dokument.
Få håndverktøyet til å lese artikler
  Endrer utseende på håndverktøypekeren når den er over en artikkeltråd. Ved første klikk zoomer artikkelen slik at den fyller dokumentruten vannrett. Etterfølgende klikk følger artikkeltråden.
Få håndverktøyet til å bruke musehjulzooming
  Endrer handlingen for musehjulet fra rulling til zooming.
Få markeringsverktøyet til å markere bilder før tekst
  Endrer rekkefølgen markeringsverktøyet bruker ved merking.
Bruk fast oppløsning for bilder i øyeblikksbildeverktøyet
  Angir oppløsningen som skal brukes til å kopiere et bilde som er tatt med øyeblikksbildeverktøyet.

#### Advarsler

Ikke vis redigeringsadvarsler
  Deaktiverer advarselsdialogbokser som vanligvis vises når du sletter elementer, for eksempel koblinger, sider, sideminiatyrer og bokmerker.
Tilbakestill alle advarsler
  Gjenoppretter standardinnstillinger for advarsler.

#### Skriv ut

Vis sideminiatyrer i utskriftsdialogen
  Styrer forhåndsvisningen for utskrift i dialogboksen Skriv ut. Forhåndsvisningen går raskere hvis dette alternativet ikke er valgt.

#### Programoppstart

Vis oppstartskjermbilde
  Angir om programmets oppstartsskjermbilde vises hver gang programmet starter.
Bruk bare sertifiserte plugin-moduler
  Sikrer at bare tredjeparts plugin-moduler som er godkjent av Adobe, lastes inn. Betegnelsen I sertifisert modus angir enten Ja eller Nei, avhengig av statusen.

### Innstillinger for sidevisning

#### Standard oppsett og zoom

#### Oppløsning

Bruk systeminnstilling
  Bruker systeminnstillingene for skjermoppløsning.
Egendefinert oppløsning
  Angir skjermoppløsning.

#### Gjengivelse

Jevn tekst
  Angir hvilken type tekstutjevning som skal brukes: Ingen, For skjerm eller For bærbare/LCD-skjermer.
Jevne strektegninger
  Bruker utjevning for å fjerne skarpe vinkler i linjer.
Jevne bilder
  Bruker utjevning for å minimere skarpe endringer i bilder.
Bruk lokale skrifter (Windows) eller Bruk lokale fonter (Mac OS)
  Angir om programmet bruker eller ignorerer lokale skrifter som er installert på systemet. Når dette er valgt, brukes erstatningsskrifter for skrifter som ikke er bygd inn i PDF-dokumentet. Hvis en skrift ikke kan erstattes, vises teksten som punkt, og en feilmelding vises.
Bruk 2D GPU-akselerasjon
  (Vises bare hvis maskinvaren på datamaskinen støtter 2D GPU-akselerasjon.) Gjør at zooming, rulling og oppdatering av sideinnholdet, samt gjengivelse og manipulering av 2D-innhold i PDF-filer, utføres raskere. Dette alternativet er som standard ikke valgt. Dette alternativet er ikke tilgjengelig i UNIX.
  Merk: Hvis alternativet for 2D GPU-akselerasjon vises i innstillingene for Sidevisning, men ikke er tilgjengelig, må du kanskje oppdatere GPU-kortdriveren for å aktivere denne maskinvarefunksjonen. Kontakt kortleverandøren eller datamaskinprodusenten for å få en oppdatert driver.
Bruk sidehurtigbuffer
  Plasserer den neste siden i en hurtigbuffer før gjeldende side er vist, for å redusere tiden det tar å bla gjennom et dokument.

#### Sideinnhold og informasjon

Vis store bilder
  Viser store bilder. Hvis systemet viser sider med krevende bilder langsomt, kan du fjerne merket for dette alternativet.
Forhåndsvisning av overtrykk
  Slår forhåndsvisning av overtrykk av eller på. Ved hjelp av modusen Forhåndsvisning for overtrykk kan du (på skjermen) se effektene av trykkfargealias på utskriften. En skriver eller tjenesteleverandør kan for eksempel opprette et trykkfargealias hvis et dokument inneholder to like spotfarger og bare én kreves.
Vis tegnings-, tilskjærings og utfallsbokser
  Viser alle tegnings-, tilskjærings- eller utfallsbokser som er definert for et dokument.
Vis gjennomsiktig rutenett
  Viser rutenettet bak gjennomsiktige objekter.
Bruk logiske sidetall
  Aktiverer kommandoen Nummerer sider for å få plasseringen av siden i PDF-dokumentet til å stemme overens med tallet på siden. Et sidetall fulgt av sideplasseringen i parentes vises på statuslinjen og i dialogboksene Gå til side og Skriv ut. For eksempel står det i (1 av 1) hvis det trykte tallet på den første siden er i. Hvis dette alternativet ikke er valgt, nummereres sidene med arabiske tall fra og med 1. Hvis du velger dette alternativet, unngår du uventet virkemåte når du klikker Tilbake eller går tilbake i webleseren.
Vis alltid dokumentets sidestørrelse
  Viser sidemålene ved siden av det vannrette rullefeltet.
Bruk utglattet zooming
  Når dette ikke er valgt, slås animasjonseffekter av, og ytelsen bedres.
Bruk utglattet rulling
  Når dette ikke er valgt, slås animasjonseffekter av, og ytelsen bedres.

Beslektet informasjon

- Angi innstillinger for tilgjengelighet