# Vise PDF-filer i en webleser

Du kan vise PDF-filer i en webleser det er støtte for, eller du kan angi i Readers Internett-innstillinger for at koblede eller nedlastede PDF-filer skal åpnes i et separat Reader-vindu. Hvis du åpner PDF-filer i Reader utenfor leseren, kan du ikke bruke Rask webvisning, sende skjema i en leser, eller markere søk på Internett.

Fordi hurtigtaster kan være tilknyttet webleseren, kan det hende at noen Reader-snarveier ikke er tilgjengelige. Tilsvarende må du kanskje bruke verktøyene og kommandoene på verktøylinjen i Reader i stedet for verktøylinjen eller menylinjen i leseren. Hvis du for eksempel vil skrive ut et PDF-dokument, må du bruke Skriv ut-knappen på verktøylinjen i Reader i stedet for kommandoen Skriv ut i leseren. (I Internet Explorer kan du velge Fil > Skriv ut, Rediger > Kopier og Rediger > Søk på Internet Explorer-verktøylinjen.)

Viktig: (Mac OS) Hvis du har installert Adobe Reader på systemet og deretter installerer Acrobat, vil Safari fortsette å bruke Adobe Reader til å åpne PDF-filer i leseren. Hvis du vil konfigurere Safari på nytt for å bruke Acrobat, må du først avslutte Safari og alle versjoner av Acrobat eller Adobe Reader, starte Acrobat, og deretter starte Safari mens Acrobat kjører.

### Internett-innstillinger

I Adobe Reader velger du Rediger > Innstillinger (Windows/UNIX) eller Acrobat > Innstillinger (Mac OS), og velger Internett under Kategorier.

Vis PDF i leser
  Viser PDF-filer som er åpnet fra weben, i webleservinduet. Hvis dette alternativet ikke er valgt, åpnes PDF-filen i et eget Acrobat-vindu. (Mac OS) Hvis du har installert versjoner av Adobe Reader og Acrobat, kan du velge hvilket program og hvilken versjon du vil bruke. Dette alternativet er ikke tilgjengelig i UNIX, men du kan angi webleserinnstillinger i Rediger > Innstillinger, og velge Internett under Kategorier, og deretter enten skrive inn den følgende banen eller bla til /usr/bin/firefox og klikke OK.
Tillat rask webvisning
  Laster ned PDF-filer for visning på weben én side om gangen. Hvis det ikke er merket av for dette alternativet, lastes hele PDF-filen ned før den vises. Hvis du vil at hele PDF-filen skal lastes ned i bakgrunnen mens du viser første side av den forespurte informasjonen, må du også merke av for Tillat spekulativ nedlasting i bakgrunnen.
Tillat spekulativ nedlasting i bakgrunnen
  Angir at nedlastingen av en PDF fra weben skal fortsette mens den første forespurte siden vises. Nedlasting i bakgrunnen stopper når en annen oppgave, for eksempel å bla gjennom dokumentet, startes i Acrobat.
Tilkoblingshastighet
  Velg en tilkoblingshastighet på menyen. Denne innstillingen brukes også av plugin-modulen for multimedia. Dette alternativet er ikke tilgjengelig i UNIX.
Internett-innstillinger [eller Nettverksinnstillinger]
  Klikk for å åpne dialogboksen eller panelet for Internett- eller nettverkstilkoblingen på datamaskinen. Hvis du vil ha mer informasjon, se hjelpen for operativsystemet, kontakt Internett-tjenesteleverandøren eller den lokale nettverksadministratoren. Dette alternativet er ikke tilgjengelig i UNIX.