# Alternativer i dialogboksen Skriv ut

De fleste alternativene i Reader dialogboksen Skriv ut er de samme som for andre programmer, men det kan likevel være noen små variasjoner som er operativsystemspesifikke.

Kommentarer og skjemaer
  Angir hvilket synlig innhold som skrives ut.
  Dokument
    Skriver ut dokumentinnhold og skjemafelt.
  Dokument og markeringer
    Skriver ut dokumentinnhold, skjemafelt og kommentarer.
  Dokument og stempler
    Skriver ut dokument, skjemafelt og stempler, men ingen andre markeringer, for eksempel notatkommentarer eller blyantlinjer.
Gjeldende visning / Valgt grafikk
  Skriver ut sideområdet (inkludert tekst, kommentarer og så videre) som er synlig i gjeldende visning. Navnet på alternativet endres avhengig av om du har valgt null sider (Gjeldende visning), én eller flere sider (Valgte sider), eller et sideområde ved hjelp av øyeblikksbildeverktøyet (Valgt grafikk).
Gjeldende side
  Skriver ut siden som er synlig i gjeldende visning.
Sider
  Angir sideområdet som skal skrives ut i den åpne PDF-filen. Du skiller sider i et område ved å bruke en bindestrek, og du skiller flere sider eller områder ved å bruke komma eller mellomrom. Hvis Bruk logiske sidenumre er valgt under Innstillinger for sidevisning, kan du skrive inn tall som tilsvarer tallene som skrives ut på sidene. Du kan bruke romertall eller faktiske sidetall. Hvis for eksempel den første siden i et dokument har sidetallet iii, kan du skrive inn iii eller 1 for å skrive ut denne siden. Hvis du velger Bare oddetallssider eller Bare partallssider, vil dette påvirke hvilke sider i et område som skrives ut. Hvis et område for eksempel innholder 2, 7-10 med Bare partallssider valgt, skrives bare side 2, 8 og 10 ut.
  Hvis du vil skrive ut fra en bestemt side til slutten av dokumentet, skriver du inn sidetallet med en bindestrek. Skriv for eksempel "11-" for å skrive ut fra og med side 11 til siste side i dokumentet.
Delmengde
  Velg Alle sider i området, eller velg Bare oddetallssider eller Bare partallssider for å skrive ut bare disse sidene i det angitte området.
Sider i omvendt rekkefølge
  Skriver ut sider i omvendt rekkefølge. Hvis du angir sideområder, skrives sidene ut i omvendt rekkefølge av den angitte rekkefølgen. Hvis du for eksempel angir 3-5, 7-10 i Sider-boksen og velger Sider i omvendt rekkefølge, skrives først side 10-7 ut, og deretter side 5-3.
Sideskalering
  Reduserer, forstørrer eller deler opp sider under utskrift.
  Ingen
    Skriver ut området øverst til venstre eller på midten av en side (hvis automatisk rotert og midtstilt), uten å skalere. Sider eller merkede områder som ikke får plass på papiret, beskjæres.
  Tilpass til utskriftsområde
    Reduserer eller forstørrer hver side slik at den passer i utskriftsområdet for den valgte papirstørrelsen. For PostScript®-skrivere bestemmer PPD-filen utskriftsområdet på arket.
  Krymp til utskriftsområde
    Krymper store sider slik at de passer til den valgte papirstørrelsen, men forstørrer ikke små sider. Hvis et merket område er større enn utskriftsområdet for det valgte papiret, skaleres området slik at det passer i utskriftsområdet.
  Flere sider per ark
    Aktiverer utskrift av N sider/ark, der flere sider skrives på samme papirark. Hvis dette alternativet er valgt, kan du også angi innstillinger for Sider per ark, Siderekkefølge, Skriv ut sidekant og Roter sider automatisk.
    Merk: Utskrift av N sider/ark i Acrobat fungerer uavhengig av skriverdrivernes funksjoner for utskrift av N sider/ark. Utskriftsinnstillingene i Reader gjenspeiler ikke innstillingene for N sider/ark i skriverdriverne. Velg N sider/ark enten i Reader eller i skriverdriveren, men ikke begge steder.
  Utskrift av hefter
    Skriver ut flere sider på samme papirark slik at leserekkefølgen blir riktig når arkene brettes. Skriveren må støtte tosidig utskrift (utskrift på begge sider av arket). Reader aktiverer automatisk tosidig utskrift (hvis denne funksjonen finnes) ved utskrift av hefter.
Sider per ark
  Skriver ut et forhåndsdefinert antall sider, eller et egendefinert antall (opptil 99), vannrett og loddrett ved utskrift N sider/ark. Hvis du velger et forhåndsdefinert antall på menyen, velger Reader automatisk den beste papirretningen.
Siderekkefølge
  Definerer hvordan sidene sorteres på arket ved utskrift N sider/ark. Vannrett plasserer sider fra venstre mot høyre, fra topp til bunn. Omvendt vannrett plasserer sider fra høyre mot venstre, fra topp til bunn. Loddrett plasserer sider fra topp til bunn, fra venstre mot høyre. Omvendt loddrett plasserer sider fra topp til bunn, fra høyre mot venstre. Omvendt vannrett og Omvendt loddrett er begge egnet for dokumenter på asiatiske språk.
Skriv ut sidekant
  Tegner beskjæringsboksen (sidegrensen for PDF-sider) ved utskrift av N sider/ark.
Roter sider automatisk
  Justerer retningen på PDF-dokumentet slik at den stemmer med retningen som er angitt i skriveregenskapene, ved utskrift av N sider/ark.
  Merk: Alternativet Krymp til utskriftsområde er alltid aktivert ved utskrift av N sider/ark. Sidene krympes derfor alltid slik at de får plass i det tilgjengelige bildeområdet, uansett hvordan alternativet Automatisk rotering og midtstilling er innstilt.
Skriv til fil (Windows/UNIX)
  Oppretter en enhetsavhengig PostScript-fil av dokumentet. Resultatfilen inneholder kode for å aktivere og kontrollere spesielle enhetsfunksjoner, som gjør at den er mindre kompatibel med andre enheter enn målenheten. Hvis du vil ha et bedre resultat når du oppretter PostScript-filer, bruker du kommandoen Lagre som PostScript. Kommandoen Lagre som PostScript er ikke tilgjengelig i Reader.
  Merk: Du trenger ikke en PostScript-skriver for å opprette en PostScript-fil.
Utskriftstips
  Hvis du er koblet til Internett, kobler dette alternativet til Adobe-webområde, der du finner informasjon om feilsøking av utskriftsproblemer.
Avansert
  Åpner ett eller flere paneler for å angi flere utskriftsalternativer.