# Vise PDF-filer i fullskjermmodus

I fullskjermmodus fyller PDF-sidene hele skjermen, og menylinjen, verktøylinjene og vinduskontrollene er skjult. PDF-oppretteren kan angi at PDF-dokumentet skal åpnes i fullskjermmodus, eller du kan angi denne visningen selv. Fullskjermmodusen brukes ofte til presentasjoner, noen ganger med automatiske sideskift og overganger.

Pekeren forblir aktiv i fullskjermmodus slik at du kan klikke koblinger og åpne notater. Det er to måter å gå gjennom et PDF-dokument i fullskjermsmodus på: Du kan bruke hurtigtaster for navigasjons- og forstørrelseskommandoer, og du kan angi en fullskjerminnstilling for å vise fullskjermsnavigasjonsknapper som du klikker for å bytte side eller gå ut av fullskjermsmodus.

### Angi innstillinger for navigasjonslinjen i fullskjermmodus

1. Velg Rediger > Innstillinger.
2. Velg Full skjerm under Kategorier.
3. Velg Vis navigasjonsfelt.
4. Velg Vis > Fullskjermmodus.

Navigasjonsfeltet for full skjerm inneholder knappene Forrige side , Neste side og Avslutt fullskjermmodus , som vises nede til venstre i arbeidsområdet.

### Lese et dokument i fullskjermmodus

Hvis navigasjonsfeltet for full skjerm ikke vises, kan du bruke hurtigtaster til å navigere gjennom en PDF-fil.

Merk: Hvis du har installert to skjermer, vises kanskje fullskjermmodusen av en side på bare den ene skjermen. Hvis du vil bla gjennom dokumentet, klikker du i skjermen som viser siden i fullskjermmodus.

1. Velg Vis > Fullskjermmodus.
2. Gjør ett av følgende:

   - Trykk Enter, Page Down (side ned) eller Pil høyre for å gå til neste side.

   - Trykk Skift+Enter, Page Up (side opp) eller Pil venstre for å gå til forrige side.

   - Hvis du vil endre forstørrelsen, trykker du Ctrl+0/Kommando+0 for visningen Tilpass til side, Ctrl+1/Kommando+1 for faktisk størrelse, Ctrl+2/Kommando+2 for visningen Tilpass til bredde eller Ctrl+3/Kommando+3 for visningen Tilpass til synlig.

   Du kan vise et fullskjermverktøy på verktøylinjen for sidevisning ved å høyreklikke /Ctrl-klikke verktøylinjen for sidevisning og velge Fullskjermmodus. Deretter kan du klikke fullskjermverktøyet for å bytte til Full skjerm.

### Lukke fullskjermmodus

Gjør ett av følgende:

- Trykk Ctrl+L/Kommando+L.

- Trykk Esc. (Avslutning med Esc-tast må være valgt i innstillingene for Full skjerm. Dette er standardinnstillingen.)

Beslektet informasjon

- Innstillinger for visning av PDF-filer