# Bevege seg gjennom et dokument side for side

Det er mange måter du kan gå fra side til side på, i en PDF. Mange bruker knappene på verktøylinjen Sidenavigering, men du kan også bruke piltaster, rullefelt og andre funksjoner til å gå fremover og bakover i en PDF med flere sider.

Verktøylinjen Sidenavigering åpnes som standard. Standardverktøylinjen inneholder vanlig brukte verktøy: Neste side , Forrige side og Sidetall. Verktøylinjen Sidenavigering kan skjules og åpnes på nytt ved at du velger den på verktøylinjemenyen på Vis-menyen på samme måte som alle verktøylinjer. Du kan vise flere verktøy på verktøylinjen Sidenavigering ved å høyreklikke/Control-klikke verktøylinjen og velg et enkeltverktøy, Vis alle verktøy eller Flere verktøy og deretter merke av eller fjerne merket for verktøy i dialogboksen.

### Bevege seg gjennom en PDF

Gjør ett av følgende:

- Klikk Forrige side eller Neste side på verktøylinjen.

- Velg Vis > Gå til > [plassering].

- Velg Vis > Gå til > Side, og skriv inn sidetallet i dialogboksen Gå til side, og klikk deretter OK.

- Trykk Page Up (side opp) og Page Down (side ned) på tastaturet.

### Gå til en bestemt side

Gjør ett av følgende:

- Dra det loddrette rullefeltet til siden vises i den lille hurtigmenyvisningen.

- Skriv inn sidetallet for å erstatte det som i øyeblikket vises på verktøylinjen Sidenavigering, og trykk Enter eller Retur.

  Merk: Hvis sidetallene i dokumentet avviker fra den faktiske sideplasseringen i PDF-filen, vises sidens plassering i filen i parentes etter det tilordnede sidetallet på verktøylinjen Sidenavigering. Hvis du for eksempel tilordner nummerering for en fil som er et 18-siders kapittel som starter på side 223, vil tallet som vises når den første siden er aktiv, være 223 (1 av 18). Du kan slå av logisk sidenummerering i Innstillinger for sidevisning. Se Nummerere sider på nytt og Innstillinger for visning av PDF-filer.

### Gå til bokmerkede sider

Bokmerker inneholder en innholdsfortegnelse som vanligvis viser kapitler og underkapitler i et dokument. Bokmerker vises i navigasjonsruten.

1. Klikk Bokmerker-knappen, eller velg Vis > Navigasjonspaneler > Bokmerker.
2. Hvis du vil gå til et emne, klikker du bokmerket. Klikk pluss- (+) eller minustegnet (-) for å vise eller skjule bokmerkeinnholdet.
   Merk: Avhengig av hvordan bokmerket ble definert, kan en annen handling bli utført i stedet for at du kommer til en plassering når du klikker det.

   Hvis listen over bokmerker forsvinner når du klikker et bokmerke, klikker du Bokmerker-knappen for å vise listen igjen. Hvis du vil skjule Bokmerker-knappen etter å ha klikket et bokmerke, velger du Skjul etter bruk på Alternativer-menyen.

### Bruke sideminiatyrer til å gå til en bestemt side

Sideminiatyrer gir miniatyrforhåndsvisninger av dokumentsider. Du kan bruke miniatyrer i sidepanelet til å endre visningen av sider, og til å gå til andre sider. Den røde sidevisningsboksen i sideminiatyren angir hvilket område på siden som vises. Du kan endre størrelse på denne boksen for å endre zoomeprosenten.

1. Klikk Sider-knappen, eller velg Vis > Navigasjonspaneler > Sider for å åpne Sider-panelet.
2. Hvis du vil gå til en annen side, klikker du miniatyren.