# Vise dokumentegenskaper

Når du viser en PDF-fil, kan du få informasjon om den, for eksempel tittel, skrifter som brukes, og sikkerhetsinnstillinger. Noe av denne informasjonen er angitt av den som opprettet dokumentet, og noe genereres automatisk.

1. Velg Fil > Egenskaper.
2. Klikk en kategori i dialogboksen Dokumentegenskaper.

### Dokumentegenskaper

Beskrivelse
  Viser grunnleggende informasjon om dokumentet. Tittelen, forfatteren, emnet og nøkkelordene kan ha blitt angitt av den som opprettet dokumentet, i kildeprogrammet, for eksempel Word eller InDesign, eller av den som opprettet PDF-filen. Du kan søke etter disse beskrivelseselementene i Reader for å finne bestemte dokumenter. Nøkkelord kan være spesielt nyttig til å avgrense søk.

  Vær oppmerksom på at mange søkemotorer bruker tittelen til å beskrive dokumentet i søkeresultatlisten. Hvis en PDF-fil ikke har en tittel, vises i stedet filnavnet i resultatlisten. En filtittel er ikke nødvendigvis det samme som filnavnet.

  Under Avansert vises PDF-versjonen, sidestørrelsen, antallet sider, om dokumentet er kodet, og om det er aktivert for rask webvisning. (Størrelsen på den første siden rapporteres i PDF-filer eller PDF-pakker som inneholder flere sidestørrelser.) Denne informasjonen genereres automatisk og kan ikke endres.

Sikkerhet
  Beskriver hvilke endringer og funksjoner som tillates i PDF-filen. Hvis et passord, et sertifikat eller en sikkerhetspolicy er brukt i PDF-filen, vises metoden her.
Skrifttyper
  Viser skriftene og skrifttypene som ble brukt i originaldokumentet, samt skriftene, skrifttypene og skriftkodingen som brukes til å vise de opprinnelige skriftene.

  Hvis det brukes erstatningsskrifter og du ikke er fornøyd med utseendet på disse, kan du installere de opprinnelige skriftene på systemet eller be dokumentoppretteren om å opprette dokumentet på nytt med de opprinnelige skriftene innebygd.

Avansert
  Viser en liste over PDF-innstillinger, forhåndsinnstillinger for utskriftsdialogboksen og lesealternativer for dokumentet.

  Du kan også knytte en katalogindeksfil (PDX) til PDF-filen. Når det søkes i PDF-filen via vinduet Søk i PDF, søkes det også i alle PDF-filer som er indeksert av den angitte PDX-filen.

  Du kan inkludere førtrykksinformasjon, for eksempel overlapping, for dokumentet. Du kan angi forhåndsinnstillinger for utskrift for et dokument, som forhåndsutfyller dialogboksen Skriv ut med dokumentspesifikke verdier. Du kan også angi lesealternativer som bestemmer hvordan PDF-filen skal leses av en skjermleser eller en annen hjelpeenhet.