# Begrense URL-adresser og vedlegg i PDF-dokumenter

Reader advarer deg hver gang du prøver å åpne en URL-adresse (webkobling) eller et filvedlegg som bruker en filtype som ikke er tillatt. URL-adresser og filtyper som ikke er tillatt (for eksempel EXE), kan være farlige fordi de kan overføre eller kjøre programmer, makroer eller virus som kan skade datamaskinen.

Du kan tillate at Reader kontakter bestemte webområder ved å legge til disse URL-adressene i listen over tillatte webområder i innstillingene for klareringsbehandling. Fjern alle URL-er til områder du ikke lenger ønsker å besøke. Hvis du vil åpne filvedlegg i Reader, må du svare at du alltid vil tillate denne filtypen, på spørsmålet du får. Vedleggets filtype legges deretter til i en liste som lagres i registeret. Hvis du vil begrense en filtype som du har tillatt tidligere, kan du tilbakestille listen til standardinnstillingene i innstillingene for Klareringsbehandling.

### Innstillinger for klareringsbehandling

Hvis du vil åpne innstillingene for klareringsbehandling, velger du Rediger > Innstillinger (Windows/UNIX) eller Reader > Innstillinger (Mac OS) og velger Klareringsbehandling til venstre.

Tillat åpning av filvedlegg i andre formater enn PDF når eksterne programmer brukes
  Når dette er valgt, tillates det at filvedlegg starter eksterne programmer når du åpner filene. Du må ha de eksterne programmene for å åpne filene.
Gjenopprett standardlisten over tillatte og ikke tillatte filvedleggstyper
  Fjerner lagrede innstillinger du har valgt for åpning av vedlegg. Hvis du for eksempel har valgt å alltid åpne TMP-vedlegg når du får spørsmål om det, vises TMP i listen over tillatte filvedleggstyper. Hvis du klikker Gjenopprett, fjerner du TMP fra listen.
Endre innstillinger
  Når du klikker denne, kan du angi standard virkemåte for tilgang til Internett fra PDF-filer. Hvis du vil begrense tilgangen til bare URL-adressene du angir, velger du La meg angi en liste over tillatte og blokkerte webområder (standard). Hvis du vil tillate tilgang til alle URL-adresser, velger du Tillat alle webområder. Velg Blokker alle webområder for å begrense tilgangen for alle URL-adressene i PDF-filer.

  Hvis du vil angi en liste over tillatte og blokkerte webområder, skriver du inn URL-adressene i tekstboksen og klikker Tillat eller Blokker. Deretter angir du standard virkemåte for Reader for webområder som ikke er i listen.

  Merk: Hvis du åpner en beskyttet PDF-fil, og en dialogboks med en sikkerhetsadvarsel spør deg om du vil tillate eller blokkere en URL-adresse, velger du Husk min handling for dette webområdet, og URL-adressen legges til i listen.
Tillat eksternt innhold
  Tillater at Reader leser data fra strømobjekter i en PDF-fil. Strømobjekter er URL-adresser eller filspesifikasjoner som identifiseres av flagg, som angitt i PDF Reference, femte utgave, versjon: Adobe Portable Document Format Version 1.6. Bruk dette alternativet hvis du er en PDF-utvikler som oppretter PDF-filer som inneholder strømmer, eller hvis du arbeider med slike filtyper.