# Signere i modusen Forhåndsvis dokument

Du får best resultater hvis du bruker funksjonen Forhåndsvis dokument når du signerer dokumenter. Funksjonen analyserer dokumentet for innhold som kan endre utseendet på dokumentet, for deretter å undertrykke dette innholdet, slik at du kan vise og signere dokumentet i en statisk og sikker tilstand.

Når du viser en PDF-fil i modusen Forhåndsvis dokument, står det på en meldingslinje om PDF-filen er i overensstemmelse med spesifikasjonen for PDF/SigQ nivå A eller nivå B. Nivå A angir at dokumentet ikke innholder dynamisk innhold som kan endre utseendet. Nivå B angir at dokumentet inneholder dynamisk innhold som kan slettes under signering. Hvis dokumentet ikke er i overensstemmelse med Nivå A eller B, kan det være lurt å avstå fra å signere dokumentet og melde fra til dokumentforfatteren om problemet.

Du kan også bruke modusen Forhåndsvis dokument utenfor en signeringsarbeidsflyt for å kontrollere integriteten i dokumentet.

### Signere en PDF-fil i modusen Forhåndsvis dokument

1. Velg Rediger > Innstillinger (Windows/UNIX) eller Reader > Innstillinger (Mac OS), og klikk Sikkerhet til venstre.
2. Velg Vis dokumenter i modusen Forhåndvis dokument når du signerer, og klikk OK.
3. Klikk signaturfeltet i PDF-filen, eller klikk Signer på oppgaveverktøylinjen, og velg Signer dokument eller Plasser signatur.

   Dokumentmeldingslinjen vises med kompatibilitetsstatus og alternativer.

4. (Valgfritt) Klikk Vis rapport på dokumentmeldingslinjen (hvis tilgjengelig), og velg hvert element i listen for å vise detaljer. Når du er ferdig, lukker du dialogboksen PDF/SigQ-overensstemmelse.
5. Hvis du er fornøyd med overensstemmelsesstatusen til dokumentet, klikker du Signer dokument på dokumentmeldingslinjen og legger til den digitale signaturen.
6. Lagre PDF-filen med et annet navn enn den opprinnelige filen, og lukk dokumentet uten å foreta flere endringer. Hvis du lagrer dokumentet en gang til, må signaturen bekreftes ved hjelp av alternativet Vis signert versjon under Signaturer. (Se Vise tidligere versjoner av et signert dokument.)

### Vise en PDF-fil i modusen Forhåndsvis dokument

1. Velg Dokument > Signer > Forhåndsvis dokument.
2. Klikk Vis rapport på dokumentmeldingslinjen (hvis tilgjengelig), og velg hvert element i listen for å vise detaljer. Når du er ferdig, klikker du Lukk og deretter Avslutt.