# Adobe Hjelp-ressurser

Dokumentasjonen for Adobe-programvaren er tilgjengelig i flere formater.

#### Innebygd hjelp og LiveDocs Hjelp

Den innebygde hjelpen gir tilgang til all dokumentasjon og alle instruksjoner som var tilgjengelige på tidspunktet da programvaren ble levert. Hjelpen er tilgjengelig via Hjelp-menyen (Help) i Adobe-programvaren.

LiveDocs Hjelp inneholder det samme som den innebygde hjelpen, i tillegg til oppdateringer og koblinger til ytterligere instruksjoner på weben. For enkelte produkter kan du også legge til kommentarer for emnene i LiveDocs Hjelp. Du finner LiveDocs Hjelp for ditt produkt i ressurssenteret for Adobe Hjelp på www.adobe.com/go/documentation_no.

Vis grafikk i full størrelse

De fleste versjoner av innebygd hjelp og LiveDocs Hjelp lar deg søke i hjelpen for flere produkter. Hjelpeemnene kan også inneholde koblinger til relevant innhold på weben, eller til hjelpeemner i andre produkter.

Hjelpen, både i produktet og på weben, er som et senter der du får tilgang til ytterligere innhold og brukermiljøer. Den mest fullstendige og oppdaterte versjonen av Hjelp finner du alltid på weben.

#### Slik-emner

Slik-emnene gir en kort oversikt over de vanligste oppgavene. Hvis du trenger mer informasjon, kan du klikke koblingen nederst i Slik-emnet for å få frem det relaterte Hjelp-emnet.

#### PDF-dokumentasjon

Den innebygde hjelpen finnes også som en Adobe PDF-fil som er klargjort for utskrift. Andre dokumenter, for eksempel installasjonsveiledninger og tekniske dokumenter, kan også fås som PDF-filer.

All PDF-dokumentasjon er tilgjengelig via ressurssenteret for Adobe Hjelp på www.adobe.com/go/documentation_no. Hvis du vil vise PDF-dokumentasjonen som følger med programvaren, må du se i dokumentmappen på installasjons- eller innholds-DVDen.

#### Trykt dokumentasjon

Trykte versjoner av den innebygde hjelpen kan kjøpes i Adobe Store på www.adobe.com/go/store_no. Der finner du også bøker som er publisert av Adobes publiseringspartnere.

En trykt veiledning om arbeidsflyt følger med alle Adobe Creative Suite® 3-produkter, og med individuelle Adobe-produkter kan det følge en trykt oppstartsveiledning.

Merk: Trykt dokumentasjon er ikke tilgjengelig på alle språk.