# Kontrollere gyldigheten av en signatur

Signaturene valideres som standard når du åpner et PDF-dokument. Et ikon vises i signaturfeltet på dokumentsiden for å indikere signaturstatusen. Mer informasjon om statusen vises i Signaturer-panelet og i dialogboksen Egenskaper for digital signatur.

Tredjeparts signaturbehandlinger kan tilby andre metoder for å validere signaturer. Se i dokumentasjonen som fulgte med den digitale IDen fra tredjepart.

Viktig: Hvis du vil sikre at signaturene valideres når du åpner et PDF-dokument, og at alle verifiseringsdetaljene vises med signaturen, angir du verifiseringsinnstillingene på forhånd (se Angi verifiseringsinnstillinger for signatur).

- Ikonet for digitale signaturer sammen med navnet på feltet i Signaturer-panelet viser at det finnes et tomt signaturfelt.

- Ikonet av det blå båndet angir at PDF-dokumentet er sertifisert, dvs. at det inneholder en gyldig sertifiserende signatur. (Sertifiserende signaturer kan være synlige eller usynlige.)

- Et merke angir at signaturen er gyldig.

- Det røde x-ikonet angir at signaturen er ugyldig.

- En advarselstrekant angir at dokumentet ble endret etter at det ble signert.

- Spørsmålstegnet angir at signaturen ikke kunne valideres fordi signatarens sertifikat ikke er i listen over identitetene du har klarert.

Hvis signaturstatusen er ukjent eller ikke bekreftet, eller hvis dokumentet ble endret etter at det ble signert, validerer du signaturen manuelt for å finne årsak til problemet og en mulig løsning. Hvis signaturstatusen er ugyldig (angitt av det røde x-ikonet), forteller du signataren om problemet.