# Skrive ut en PDF

Hvis det ønskede utskriftsalternativet finnes i dialogboksen Skriv ut, angir du alternativet der i stedet for i skriverdriveren. Datamaskinen du vil skrive ut et PDF-dokument fra, må enten være tilkoblet en lokal eller delt skriver, eller en nettverksskriver, og må konfigureres for denne skriveren.

1. Velg Fil > Skriveroppsett (Windows), Fil > Utskriftsformat (Mac OS), eller Fil > Skriv ut (UNIX) for å velge papirstørrelse, papirretning og andre generelle utskriftsalternativer. Alternativene varierer avhengig av skriver og drivere. Se dokumentasjonen for skriverdriveren hvis du vil ha mer informasjon.
2. Hvis du vil skrive ut kommentarer, for eksempel gule lapper, velger du Kommentering i dialogboksen Innstillinger og velger Skriv ut notater og hurtigmenyer.
   Merk: I Windows åpner du Innstillinger ved å velge Rediger > Innstillinger. I Mac OS velger du Reader > Innstillinger.
3. Klikk Skriv ut-knappen , eller velg Fil > Skriv ut.
4. Velg en skriver fra menyen øverst i dialogboksen Skriv ut.
5. (Mac OS) Velg et alternativ på hurtigmenyen Forhåndsinnstillinger.
6. I Windows eller UNIX klikker du Egenskaper for å angi ekstra alternativer som er tilgjengelige fra skriverdriveren. I Mac OS angir du skriverdriveralternativer i utskriftssenteret.
7. Hvis du vil skrive ut kommentarer eller skjemaer, velger du et alternativ på hurtigmenyen Kommentarer og skjemaer.
8. Angi hvilken side du vil skrive ut, og klikk deretter OK.