# Åpner PDF-filer

Du kan åpne en PDF på mange måter: Fra Reader-programmet, e-postprogrammet, filsystemet eller på et nettverk i en webleser. Den første visningen av PDF-filen avhenger av hvordan oppretteren har angitt dokumentegenskapene. Et dokument kan for eksempel åpne på en bestemt side eller med en bestemt forstørrelse.

Noen PDF-dokumenter har begrensninger og kan bare åpnes etter at du har angitt et passord, som du får av PDF-eieren. Hvis et dokument er kryptert, trenger du kanskje tillatelse fra oppretteren for å åpne det. Hvis det er begrensede eller godkjente dokumenter, kan dette hindre deg i å skrive ut en fil eller kopiere informasjon til andre programmer. Hvis du har problemer med å åpne et PDF-dokument, eller ikke kan bruke bestemte funksjoner, kontakter du forfatteren eller eieren.

Hvis et dokument er angitt til å åpnes i fullskjermmodus, vises ikke verktøylinjen, kommandolinjen, menylinjen og vinduskontrollene. Du kan avslutte fullskjermmodus ved å trykke Esc-tasten, hvis innstillingene er angitt slik, eller ved å trykke Ctrl+L/Kommando+L.

Beslektet informasjon

- Vise PDF-filer i fullskjermmodus
- Navigasjonsområder for PDF-pakker
- Åpne sikrede PDF-filer