# Starte et møte

Merk: Denne funksjonen er tilgjengelig i Linux og Solaris.
Fra Reader kan du starte et møte for å dele skrivebordet og gå gjennom PDF-dokumenter. Adobe Acrobat Connect er et verktøy for personlig webkonferanse som du kan få tilgang til fra Reader for å gjennomføre møter i sanntid fra skrivebordet. Deltakere blir med på møtet ved å logge på et webbasert møteområde fra sin egen datamaskin.
Du må ha Acrobat Connect-konto for å kunne starte og delta i møter. Du kan abonnere på eller sette opp en prøvekonto ved å klikke Start møte-knappen i Reader for å komme i gang.
Merk: Acrobat Connect er ikke tilgjengelig på alle språk.

1. Gjør ett av følgende for å starte et møte:

   - Klikk Start møte-knappen .

   - Velg Fil > Start møte.

2. Gjør ett av følgende i dialogboksen som vises:
   - Hvis du har en konto, klikker du Logg på. Skriv inn URL-adressen til møtet, påloggingsnavn og passord for Acrobat Connect-kontoen, og klikk deretter Logg på. Acrobat Connect-kontoen bruker din Adobe-ID (din e-postadresse) ved påloggingen.
     Merk: Du kan også bruke URL-adresser til møter for Macromedia Breeze-® og Adobe Acrobat Connect Pro-kontoer. Disse kontoene krever et påloggingsnavn som er et annet enn din Adobe-ID.

   - Hvis du ikke har noen konto, klikker du Opprett prøvekonto og følger instruksjonene på skjermen.

3. Gjør ett av følgende:

   - Hvis du inviterer deltakere til et møte, klikker du Send en e-postinvitasjon, skriver inn e-postadressene til dem du vil invitere, og klikker Send.

   - Hvis du vil dele dokumentet som vises på skjermen, klikker du Del min skjerm.

   Etter hvert som deltakerne blir med på møtet, vises navnene deres i deltakerlisten.

4. Gjør ett av følgende:

   - Skriv inn en melding i samtalevinduet, velg hvem meldingen skal sendes til, og klikk Send melding-knappen.

   - Ta notater i notatvinduet, og send dem ut etter møtet.

   - Hvis du vil at en annen deltaker skal dele sitt skrivebord, merker du personens navn i deltakerlisten, klikker knappen Angi brukerrolle og velger Angi som brukernavn.