# Vise og ordne verktøylinjer

Når du ikke skal bruke verktøy på en verktøylinje i arbeidet, kan du lukke den for å gjøre arbeidsområdet ryddigere. Hvis du for eksempel ikke legger til gjennomgangskommentarer i en PDF, trenger du ikke å ha Verktøylinje for kommentar og markering åpen.

Hvis du trenger rask tilgang til en verktøylinje som er skjult som standard, kan du åpne den. Denne verktøylinjen vises som en flytende palett du kan flytte eller forankre i verktøylinjeområdet.

Merk: Hvis flere PDF-filer er åpne, kan du tilpasse verktøylinjene uavhengig for hver PDF. De ulike tilpassede tilstandene består mens du bytter mellom PDF-filer.

### Vise eller skjule verktøylinjer

- Hvis du vil åpne en verktøylinje, velger du Vis > Verktøylinjer > [navn på verktøylinje]. En hake ved siden av navnet på verktøylinjen angir at den vises.
- Hvis du vil skjule alle verktøylinjer, velger du Vis > Verktøylinjer > Skjul verktøylinjer.
- Hvis du vil endre en verktøylinje som er skjult eller vises, høyreklikker/Control-klikker du verktøylinjeområdet og velger verktøylinjen du vil vise eller skjule.
- Hvis du vil endre synligheten for flere verktøylinjer, velger du Verktøy > Tilpass verktøylinjer eller Vis > Verktøylinjer > Flere verktøy. Deretter merker du av eller fjerner merket for verktøylinjer. (Hakemerker ved verktøylinjenavnene angir hvilke som er synlige.)

Merk: Om en ny verktøylinje åpnes som en flytende eller en forankret verktøylinje i verktøyområdet, er avhengig av standardposisjonen eller hvordan den ble vist i den forrige konfigurasjonen av arbeidsområdet (hvis det fantes én).

### Flytte verktøylinjer

- Når du skal omorganisere forankrede verktøylinjer, bruker du grepsfeltene til verktøylinjene for å dra dem fra en posisjon til en annen.
- Hvis du vil flytte en flytende verktøylinje, drar du den etter tittellinjen eller grepsfeltet til et annet sted i arbeidsområdet.
- Hvis du vil gjøre en forankret verktøylinje flytende, drar du den etter grepsfeltet fra verktøylinjeområdet.
- Hvis du vil forankre en flytende verktøylinje, drar du den etter tittellinjen eller grepsfeltet til verktøyområdet.
- Hvis du vil flytte alle flytende verktøylinjer til arbeidsområdet, velger du Vis > Verktøylinjer > Forankre verktøylinjer.

Rader kan bli lagt til eller fjernet fra verktøylinjeområdet når du flytter verktøylinjer inn og ut.

### Gjenopprette verktøylinjer til standardkonfigurasjonen

Velg Vis > Verktøylinjer > Tilbakestill verktøylinjer.

### Låse eller låse opp verktøyområdet

Hvis du låser verktøylinjene, hindrer du omorganisering av verktøyområdet. Alle grepsfeltene forsvinner derfor når arbeidsområdet er låst. Når du låser dem, påvirker dette ikke plasseringen av eventuelle frittstående verktøylinjer.

Velg Vis > Verktøylinjer > Lås verktøylinjer.

Velg kommandoen en gang til for å låse opp verktøylinjeområdet.

Merk: Når et verktøylinjeområde er låst, kan du fortsatt flytte på frittstående verktøylinjer ved å dra i tittellinjen. Du kan imidlertid ikke forankre dem med mindre du låser opp verktøyområdet.