# Oversikt over Signaturer-panelet

I Signaturer-panelet vises alle signaturene i gjeldende dokument. Hver signatur har et ikon som angir bekreftelsesstatusen. Bekreftelsesdetaljene vises under hver signatur og kan vises ved å utvide signaturen eller velge fra Alternativer-menyen i Sikkerhet-panelet.

### Vise Signaturer-panelet

Velg Vis > Navigasjonspaneler > Signaturer, eller klikk kategorien Signaturer i navigasjonsruten. Signaturalternativet er ikke tilgjengelig i UNIX.
Ved å høyreklikke (Windows) eller Kontroll-klikke () et signaturfelt i Signaturer-panelet kan du utføre de fleste signaturrelaterte oppgaver, inkludert å legge til, fjerne og validere signaturer. I enkelte tilfeller kan imidlertid signaturfeltet låses når du har signert.

### Vise eller skjule en signatur

Klikk plusstegnet (Windows) eller trekanten (Mac OS) ved siden av signaturen i Signaturer-panelet for å vise den. Klikk minustegnet (Windows) eller den roterte trekanten (Mac OS) for å skjule den.

Når signaturen er skjult, vises bare navnet, datoen og statusen.