# Skrive ut lag

Når du skriver ut en PDF-fil som inneholder lag, er det vanligvis bare innholdet som er synlig på skjermen som blir skrevet ut. Oppretteren av PDF-filen med lag kan imidlertid angi at en del laginnhold, for eksempel vannmerker eller konfidensiell informasjon, må (eller må ikke) skrives ut, uavhengig av om det er synlig på skjermen eller ikke. Hvis dokumentet er utformet slik at utskriften vil bli annerledes enn utseendet på skjermen, kan det hende det vises en melding i dialogboksen Skriv ut. Forhåndsvisnings-bildet i dialogboksen Skriv ut viser alltid siden slik den vil bli skrevet ut.

Merk: Hvis du vil arbeide med lag i Acrobat, må du konvertere kildedokumentet til PDF ved hjelp av en forhåndsinnstilling som bevarer lag, for eksempel Acrobat 6 (PDF 1.5) eller senere.

### Vise hvordan lag skrives ut

1. Klikk Lag-ikonet i navigasjonspanelet.
2. Velg Bruk overstyring for utskrift på Alternativer-menyen.
   Merk: Avhengig av hvilke synlighetsinnstillinger som ble angitt da PDF-filen ble opprettet, kan det hende at Bruk overstyring for utskrift ikke er tilgjengelig på Alternativer-menyen.

### Endre utskriftsinnstillinger for et lag

1. Klikk Lag-ikonet i navigasjonspanelet.
2. Utvid lagområdet, velg et lag og velg deretter Egenskaper for lag fra Alternativer-menyen.
3. I dialogboksen Egenskaper for lag velger du ett av følgende på hurtigmenyen Skriv ut:
   Skrives alltid ut
     Tvinger laget til å skrives ut.
   Skrives aldri ut
     Tvinger laget til ikke å skrives ut.
   Skrives ut når synlig
     Skriver ut når laget vises på skjermen.
     Merk: I Reader kan du åpne dialogboksen Egenskaper for lag, men du kan ikke endre innstillingene.