# Angi innstillinger for tilgjengelighet

Reader inneholder flere innstillinger du kan bruke til å gjøre det enklere å lese PDF-dokumenter for syns- og bevegelseshemmede brukere, inkludert innstillinger som kontrollerer hvordan PDF-dokumenter vises på skjermen og leses av en skjermleser.

De fleste innstillingene som er relatert til tilgjengelighet, er tilgjengelige i oppsettsveiviseren for tilgjengelighet, der du får instruksjoner på skjermen for angivelse av disse innstillingene. Enkelte innstillinger som påvirker tilgjengelighet, er ikke tilgjengelige i oppsettsveiviseren for tilgjengelighet. Dette inkluderer innstillinger i kategoriene Leser, Skjemaer og Multimedia. Du kan angi alle innstillinger i dialogboksen Innstillinger.

Navnene på enkelte innstillinger i oppsettsveiviseren for tilgjengelighet er forskjellige fra navnene på de samme innstillingene i dialogboksen Innstillinger. I Hjelp for Reader brukes navnene i dialogboksen Innstillinger.

Hvis du vil ha mer informasjon om tilgjengelighetsfunksjoner i Reader og PDF, kan du gå til siden for tilgjengelighet på Adobes webområde.

### Angi tilgjengelighetsinnstillinger med oppsettsveiviseren for tilgjengelighet

1. Start oppsettsveiviseren for tilgjengelighet ved å gjøre ett av følgende:

   - Velg Dokument > Tilgjengelighet > Oppsettsveiviser.

   - (Bare Windows) Start Reader for første gang mens en skjermleser eller skjermforstørrer kjører.

2. Velg det aktuelle alternativet for hjelpeprogramvaren og -enhetene du bruker.

   Veiviseren viser bare innstillinger for hjelpeprogramvaren og -enhetene du bruker, basert på alternativet du velger.

3. Følg instruksjonene på skjermen. Hvis du klikker Avbryt, Reader brukes standardinnstillinger for innstillingene i veiviseren (anbefales ikke).

### Angi tilgjengelighetsinnstillinger i dialogboksen Innstillinger

1. Velg Rediger > Innstillinger (Windows/UNIX) eller Acrobat > Innstillinger (Mac OS).
2. Angi aktuelle innstillinger for hjelpeprogramvaren og -enhetene du bruker, i de ulike panelene i dialogboksen Innstillinger. I Reader for UNIX velger du Tilgjengelighet i kategorifeltet.

### Tilgjengelighetsinnstillinger

#### Tilgjengelighetsinnstillinger i Tilgjengelighet-panelet

Erstatt dokumentfarger
  Når du har valgt denne innstillingen, kan du velge fra en liste over kombinasjoner av kontrastfarger for tekst og bakgrunn, eller du kan lage dine egne. Disse innstillingene svarer til alternativet Bruk farger med høy kontrast for dokumenttekst i oppsettsveiviseren for tilgjengelighet.
Bruk alltid sideoppsettstil
  Svarer til alternativet Overstyr sideoppsettstil i oppsettsveiviseren for tilgjengelighet.
Bruk alltid zoominnstilling
  Svarer til alternativet Overstyr dokumentzoom i oppsettsveiviseren for tilgjengelighet.
Bruk dokumentstruktur for tabulatorrekkefølge når det ikke er angitt noen bestemt tabulatorrekkefølge
  Forbedrer navigasjonen for skjemafelt og koblinger i dokumenter uten angitt tabulatorrekkefølge.
Vis alltid utvalgsmarkøren for tastaturet
  Velg dette alternativet hvis du bruker en skjermforstørrer. Denne innstillingen svarer til alternativet Vis alltid utvalgsmarkøren for tastaturet i oppsettsveiviseren for tilgjengelighet.

#### Tilgjengelighetsinnstillinger i Dokumenter-panelet

Lagre dokumentendringer i midlertidig fil automatisk hvert
  Når du fjerner merket for dette alternativet, deaktiveres automatisk lagring. Hver gang et PDF-dokument lagres, må skjermleseren eller skjermforstørreren laste inn dokumentet på nytt. Denne innstillingen svarer til alternativet Deaktiver automatisk arkivering av dokumenter i oppsettsveiviseren for tilgjengelighet.

#### Tilgjengelighetsinnstillinger i Skjemaer-panelet

Uthevingsfarge for felt og Uthevingsfarge for nødvendige felt
  Bruk disse innstillingene til å angi hvilke farger som skal brukes til å utheve skjemafelt som kan fylles ut. De svarer til alternativene Uthevingsfarge for felt og Uthevingsfarge for nødvendig felt i oppsettsveiviseren for tilgjengelighet.
Autofullfør
  Reader tilbyr muligheten til automatisk utfylling av enkelte oppføringer i skjemafelt, slik at skjemaet kan fylles ut med færre tastetrykk. Denne innstillingen svarer ikke til et alternativ i oppsettsveiviseren for tilgjengelighet.

#### Tilgjengelighetsinnstillinger i Internett-panelet

Vis PDF i leser
  Fører til at PDF-dokumenter som åpnes via koblinger på websider, vises i webleseren i stedet for i et nytt Reader-vindu. Fjern merket for denne innstillingen for å få større kontroll når du navigerer i et dokument i en skjermleser. Denne innstillingen svarer til alternativet Vis PDF-dokumenter i webleseren i oppsettsveiviseren for tilgjengelighet.

#### Tilgjengelighetsinnstillinger i Multimedia-panelet

- Vis teksting når tilgjengelig

- Spill av ettersynkronisert lyd når tilgjengelig

- Vis bildetekster for tilleggstekst når tilgjengelige

- Vis lydbeskrivelse (eller videobeskrivelse, eller beskrivende video) når tilgjengelig

Disse innstillingene svarer ikke til noen alternativer i oppsettsveiviseren for tilgjengelighet.

#### Tilgjengelighetsinnstillinger i Sidevisning-panelet

Zoom
  Angir skjermforstørrelse for dokumenter og gjør det enklere for synshemmede å lese PDF-dokumenter med tilpasset flyt. Denne innstillingen svarer til alternativet Overstyr dokumentzoom i oppsettsveiviseren for tilgjengelighet.
Jevn tekst
  Kontroller tekstutjevning. Velg Ingen hvis du vil deaktivere utjevning av tekst og gjøre den skarpere og enklere å lese med en skjermforstørrer. Denne innstillingen svarer til alternativet Deaktiver tekstutjevning i oppsettsveiviseren for tilgjengelighet.

#### Tilgjengelighetsinnstillinger i Leser-panelet

Leserekkefølge
  Angir leserekkefølgen i dokumenter. Innstillingene for leserekkefølge vises også i oppsettsveiviseren for tilgjengelighet.
  Utled leserekkefølge fra dokument (anbefalt)
    Tolker leserekkefølgen i ukodede dokumenter ved hjelp av en avansert metode for analyse av strukturutledet oppsett.
  Leserekkefølge venstre-mot-høyre, topp-til-bunn
    Sender teksten basert på tekstens plassering på siden og leser fra venstre mot høyre og deretter fra topp til bunn. Denne metoden er raskere enn Utled leserekkefølge fra dokument. Denne metoden analyserer bare tekst. Skjemafelt ignoreres, og tabeller gjenkjennes ikke som tabeller.
  Bruk leserekkefølge i rå utskriftsstrøm
    Sender tekst i innspillingsrekkefølgen i utskriftsstrømmen. Denne metoden er raskere enn Utled leserekkefølge fra dokument. Denne metoden analyserer bare tekst. Skjemafelt ignoreres, og tabeller gjenkjennes ikke som tabeller.
Overstyr leserekkefølgen i dokumenter med koder
  Bruker leserekkefølgen som er angitt i leseinnstillingene, i stedet for rekkefølgen som er angitt i kodestrukturen for dokumentet. Bruk denne innstillingen bare når du får problemer i PDF-dokumenter som er mangelfullt kodet. Denne innstillingen svarer til alternativet Overstyr leserekkefølgen i kodede dokumenter i oppsettsveiviseren for tilgjengelighet.
Side kontra dokument
  Denne innstillingen angir hvor mye av et dokument som sendes om gangen til en skjermleser. Hvis et PDF-dokument ikke er kodet, analyseres dokumentet, og Reader prøver å utlede dokumentstrukturen og leserekkefølgen. Dette kan ta lang tid hvis dokumentet er langt. Du ønsker kanskje å angi at bare den siden som vises for øyeblikket, skal sendes av Reader. Da analyseres bare en liten del av dokumentet om gangen. Denne vurderingen varierer avhengig av dokumentets størrelse og kompleksitet og funksjonene i skjermleseren. Når Reader sender informasjon til en skjermleser, en skjermforstørrer eller annen hjelpeprogramvare, lastes informasjonen inn i en minnebuffer som er direkte tilgjengelig for hjelpeprogramvaren. Mengden informasjon som sendes til minnebufferen, kan påvirke tiden Reader bruker på å utføre oppgaver, for eksempel åpne dokumentet, gå til neste side, endre visning eller utføre kommandoer.
  Les bare sidene som vises nå
    Dette er vanligvis det beste alternativet når du bruker en skjermforstørrer. Det forbedrer ytelsen ved å fjerne behovet for programvare som behandler de delene av dokumentet som ikke er synlige. Når Reader bare sender de synlige sidene i et PDF-dokument til minnebufferen, har hjelpeprogramvaren bare tilgang til de sidene. Programvaren kan ikke gå til en annen side før den neste siden er synlig og Reader har sendt sideinformasjonen til minnebufferen. Hvis dette alternativet er valgt, må du derfor bruke navigasjonsfunksjonene i Reader, ikke funksjonene i hjelpeprogramvaren, til å navigere fra side til side i dokumentet. Du bør også sette alternativet Standard sideoppsett i innstillingene til Enkeltside hvis du velger å la Reader sende bare de synlige sidene til hjelpeprogramvaren. Ettersom Reader sender sideinformasjon om alle synlige sider, mottar hjelpeprogramvaren informasjon om sider som kan være bare delvis synlige (for eksempel bunnen av en side eller toppen av neste side), i tillegg til sider som er helt synlige. Hvis du bruker en annen sidevisning enn Enkeltside, for eksempel Kontinuerlig, og deretter viser den neste siden, er det ikke sikkert at hjelpeprogramvaren kan finne ut hvilken del av foregående side som allerede er lest høyt. Se Innstillinger for visning av PDF-filer hvis du vil ha informasjon om hvordan du angir standard sideoppsett til Enkeltside.

    Dette alternativet svarer til alternativet Les bare sidene som vises nå i oppsettsveiviseren for tilgjengelighet.

  Les hele dokumentet
    Dette kan være det beste alternativet hvis du bruker en skjermleser med egne navigasjons- og søkeverktøy som du er mer fortrolig med enn verktøyene i Reader. Dette alternativet svarer til alternativet Les hele dokumentet i oppsettsveiviseren for tilgjengelighet.
  Les bare sidene som vises nå, for store dokumenter
    Dette alternativet velges som standard og er vanligvis det beste alternativet hvis du bruker en skjermleser med lange eller kompliserte PDF-dokumenter. Det gjør det mulig for Reader å sende hele dokumentet hvis det er lite, men gå tilbake til side-for-side-sending for store dokumenter. Denne innstillingen svarer til alternativet Les bare sidene som vises nå, for store dokumenter i oppsettsveiviseren for tilgjengelighet.
Bekreft før dokumenter kodes
  Når dette er valgt, kan brukeren bekrefte alternativene som skal brukes, før Reader et ukodet dokument klargjøres for lesing. Koding kan være en tidkrevende prosess, spesielt for store dokumenter. Denne innstillingen svarer til alternativet Bekreft før dokumenter kodes i oppsettsveiviseren for tilgjengelighet.
Alternativer for høytlesing
  Her angir du innstillinger for å kontrollere volum, hastighet og stemmeleie for høytlesing. Du kan velge å bruke standardstemmen eller én av stemmene i operativsystemet. Velg Les skjemafelt hvis du vil at høytlesingsfunksjonen skal lese innholdet i skjemafelt. Disse innstillingene svarer ikke til noen alternativer i oppsettsveiviseren for tilgjengelighet.