# Verktøylinjer

Verktøylinjer reduserer rot i arbeidsområdet ved å ordne verktøyene i oppgaverelaterte grupper. Verktøylinjen Sidevisning, for eksempel, inneholder knapper for endring av hvor mange sider du ser samtidig i dokumentvinduet. Verktøylinjen Kommentar og markering inneholder verktøy for gjennomgang og kommentering av PDF-filer.

Alle verktøylinjer kan flyte eller forankres. Forankrede verktøylinjer vises i verktøyområdet. Flytende verktøylinjer vises som uavhengige paletter du kan flytte hvor som helst i arbeidsområdet.

Hver verktøylinje har et grepsfelt som er en vertikal grå stripe på venstre side av verktøylinjen.

- Når du plasserer pekeren over et grepsfelt, viser et verktøytips navnet på den tilknyttede verktøylinjen.

- Når du drar i et grepsfelt, vil verktøylinjen flytte på seg. Du kan dra verktøylinjer bort fra verktøyområdet (slik at de blir flytende), forankre dem i verktøylinjeområdet eller omorganisere dem i verktøyområdet.

Noen verktøylinjer vises som standard og andre skjules.

Vis grafikk i full størrelse
Verktøylinjer som er åpne som standard

A.
  Fil-verktøylinjen
B.
  Sidenavigering-verktøylinjen
C.
  Verktøylinjen Merk og zoom
D.
  Sidevisning-verktøylinjen
E.
  Søkeverktøylinje

Knapper på oppgaveverktøylinjen virker noe annerledes enn knapper på verktøylinjer. Hver av disse knappene er knyttet til en meny med kommandoer. Klikk pilen til høyre for knappenavnet for å åpne menyen. Du kan for eksempel klikke pilen ved siden av Start møte-knappen for å vise en meny med kommandoer relatert til Adobe Acrobat Connect-møter.

Plasser pekeren over et verktøy for å se en beskrivelse av verktøyet. Plasser pekeren over grepsfeltet på venstre kant av en verktøylinje for å se navnet. Alle verktøyene er identifisert med navn i dialogboksen Flere verktøy (Verktøy > Tilpass verktøylinjer).
Beslektet informasjon

- Vise menyer